Arratia: Iraila: udazkena eta San Migel: Urtaro 11\nIRAILA, GAROILA, AGORRILA\nNaturaren emoitzak agortuz datoz eta euren artean basoko ida edo irak orbeltzen beste zuhaitz hostoerorkorretako orrien antzera.\nSasoi honetarik aurrera, orbela batu, idak ebagi, meta edo idapiloak egin eta abarretan ziarduten gure aurrekoek. Helburua, satsa lortzeko aurre-lanak egitea.\nGaur egun, lurrerako abonu edo ongarri kimikoak nagusitu jakuz eta abonuez trataturiko lurrak erosi ere egiten dira zertarako hartarako.\nBaina lehenago, gure baserrietan, satsa zen abonu bakarra eta hori lortzeko oinarrizko ekintza bihurtu zen idebate, azpigarri batze eta abar guztia.\nEsaera zaharrak dinosku: “ sats bako ereitzea eta diru bako ezkontzea berdinak”. Eta hala izaten ei da, lurrak satsa eta gizakiak bizitzeko lain diru beharrezko duen bezalaxe.\nBasoetako ida, orbel eta azpigarria korta-ganaduei azpiak egiteko erabiltzen ziran. Azpigarriok sats egin ahala atara egiten ziran kanpora eta sats-piloak egin, fermentatu eta behar zanerako prest eukiteko.\nLabrantza lurretarako erabiltzen ez zan satsa, landetan zabaltzen zan belartzak lortzeko.\nChileko nitratoa edo txori-satsa lehenengo eta gero abonu kimikoak etorri ahala, desagertzen joan da lan neketsu hau eta gaur egun korta modernoei esker, ia-ia satsik egin ere ez da egiten. Nolako aldaketa!\nEtxagunek euren basoak zituzten satsgaietarako baina errentadoreak ez, ugazabak emon ezik bere basoetakoa.\nBaina, ia herri guztietan dagoz herri-basoak edo komunalak, eta horrelako danetan, ida garaian banaketa egiten zan. Nola? Ikusi daigun Arratiako ohitura hau:\nUdaletxeak baso arloak izendatzen ebazan eta herriko plazan alkartu interesatu guztiak, errentadore zein etxagun.\nIraileko egun bat aukeratzen zan eta agintariak adarra joten ebanean, danak hasten ziran galapan basoko arloa harrapatzeko. Igitaia lehenengo sartzen ebanarentzat izaten zan ha arloa. Eta, jakina, nor nagusi? Hanka bizkorrak zituena eta esaerak dinoskunez, ezeukia zer dan dakiena bizkorrago ibiltzen ei da eta etxagun asko bekoki astunduta ikusten ei ziran errentoreen bizkortasunaren aurrean.\nBehar astun honen ondoan jai ospetsuak ere badagoz hilabete honetan. Aipatu dagiguzan batzuk:\nSANDONIAK EDO ANDOLIN DEUNA\nIrailaren bian hasita, herri askotan ospatzen dira jaiok baina urteak joan urteak etorri herri batzuk entzutetsuago egin jakuz, esate baterako Lekeitio, bertoko antzar joko edo “ antzarrada” kontutan hartzen badogu. Igorren be badauka bere ermitea santu honek.\nArgazkiak: San Antolin ugari Arratian: Lemoa, Dima, Igorre eta Artea\nAMA BIRJINAREN JAIOTZA - OSPAKIZUNAK\nIrailaren zortzian, Ama Birjinaren jaiotza ospatzen da hainbat eta hainbat herritan, Lemoan eta Artean lekuko.\nBizkaian, Urduña gainean, hantxe daukagu Antiguako Ama Euskal Herriari begira.\nTxiki txikitatik ezagutzen izan dogu jai honen berri etxeko supazterretan abestu egiten euskuelako abesti hau:\n“ Arre-arre mandako\nzapata ta garriko,\neraztun bat eriko!”.\nIrailaren bederatzian ospatzen da Arantzazuko Amabirjinaren egun handia.\nOñatetik Urbiarako bidean, hantxe daukagu Frantziskotarren egoitza ederra, inon ederrik bada.\nSineskerak dioskunez, artzaitxo bati agertu omen zitzaion Amabirjina arantza baten gainean. Agerpenean, baseliza txiki txiki bat egiteko agindu ei eutson eta hasieran hasierakoa eta gaur gaurkoa Arantzazu Euskal Herri osoko erreferentzia bihurtu jaku, bai sinismen eta bai kultura leku. Gogoratu dagigun abesti eder hau:\n“ Zuk zer dezu Arantzazu?\namets kabi, otoitz leku,\nEuskal Herria oso osorik\nkantari jartzen dakizu.\nIzena bera Arantzazu\nkantu ederrena dezu\nhitz bakar hori mintza orduko\nkantari jartzen gaituzu”.\nUDAGOIENA EDO UDAZKENA\nOspakizunak ospakizun, urteko egutegia aurrera doa eta irailaren 21ean udagoien edo udazkeneko ekinozioan sartzen gara.\nUDAGOIENA EDO UDAZKENEKO ESAERAK\n1-. Udagoieneko loreak indar gutxi\n2-. Udazkeneko loreak fruta gutxi\n3-. Udazkenean uso pasea izateko, aurrena txoriak pasa behar.\n4-. Udagoienean batzeko aurretik egin behar.\n5-. Udazkenean orbela lurrean.\nEtimologiara bagoz, euskaldunok UDA erroa hiru urtaro edo estaziotarako darabilgu: UDAberri, UDA eta UDAgoien edo azken, NEGUrekin kontrajarriz. Hots, udaberrian natura berpiztu, udan garatu eta udagoienean heldu egiten da.\nEsaera zahar batek diosku , “udagoienean batzeko, aurretik egin behar”. Egia esan, Euskal Herrian, udan bertan hasten dira batzen, garia eta abarrak baina gainetiko uztak udagoienean zehar.\nNaturaren zikloko lau aroak hartuz, beharbada, udazkena dogu ozpakizun aldetik urriena, uda eta neguaren arteko zubia delako.\nBaina, baserri mundura bagoaz, pisu handiko estazioa dugu nekazaritza eta artzaintzan, itsasoa ahaztu gabe.\nEuskal Herriko baserrietan, udagoiena uztaroa da. Urtean zehar ereindako hazien eta fruta-arbolen frutuak batzeko sasoia dogu. Horra hor, laboreak, linua, artoa, mahatsa, sagarra-madariak, gaztaina, intxaurrak, hurrak eta abar luze bat.\nUzta batze horrek, beste hainbat ekintza ekarriko ditu, hala nola, gari eta artoaren prozesua, galburu edo eta artaburutik hasi eta urun egin arte, linuaren lanak eta penak, mahats eta sagarrarekin egiten dan ardo, txakolin edo sagardoa etab.\nUrtean zehar hazi eta loditutako abere batzuk ere txarriki edo zezin gatzituetarako aukeratzen dira negurako jaki bezala.\nGanbaretan, sagarrak, intxaurrak, hurrak, indabak, gaztainak, madariak eta abar gorde egiten dira etxekoen beharrizanak betetzeko.\nUdagoienean, uzta batu bakarrik ez, hurrengo urterako ere pentsatu behar da eta horretarako hurrengo urteari begira hazirik onenak aukeratu eta hazitarako gordetzen dira, hazeguna heltzen danean ereiteko, batzuk sabi edo mintegietan lehenengo, piper-tomateak esaterako, gero ernaro on baten ostean ortuetan landatzeko eta beste batzuk zuzenean lur landuetan, gari-artoak adibidez.\nAipatu ditugun ekintzak, txandakatzen joango gara udagoieneko hiruhilabeteotan zehar.\nHURRAK ETA INTXAURRAK\nGaur egun, era guztietako gozokiak ditugu edozein lekutan, baina lehenago, gure baserrietan ez zegoen holakorik eta hur-intxaurrak ziran nagusi gabonetako intxaursaltsa zein urtean zeharko agilando guztietarako.\nHorrexegatik, udagoienean, batu egiten ziren fruitu sikuok eta gorde artza, zakuto edo otzaretan.\n“ Umeak Madrilen ere ume” dinosku esaerak eta holantxe izaten zan, eta deskuidatuz gero, fruituok zoruratu ahala jan egiten ziran. Horregaitik, mehatxupean eukiten ebezen umeak zein bat ere barik geratu.\nEuskal Herrian, artoa eta garia nagusitzen hasi arte, gaztaina, janari garrantzitsua izan da gure baserrietan.\nGaztaina izena latinetik datorkigu eta badirudi erromatarrak akarritakoa dela nahiz eta gero gaztaina mota bakoitzak euskal izena hartu: esaterako: edadegeak, saldaimentuak, lopetxak, ataloak, mentugorriak etab.\nUdagoienean, gaztainondoa eratzi egiten zan fartika edo baranda batekin. Behin kirikiñoak lurrera bota ondoren, batu egiten ziran eta kirikinisuetan gorde edo eta etxera eroan.\nKirikinusiak harrizko edo zurezko hesiak ziran eta hesparruok kirikinoz betetzen ziran eta gero tapatu zein ganaduren batek jan.\nDenborarekin, kirikiñoak usteldu egiten ziran eta errezago apartatzen ziran gaztaina garauak, jateko zein saltzeko.\nGaztainak, danborilean erreta zein lapikoan egosita jaten ziran, afarian batez ere.\nFruituaz kanpo, gaztainondoak zur preziatua ematen izan deusku, oholak, etxegintza zein altzarietarako, zurmitzak otzara, zaran eta abarretarako, egurra ikazgintza edo surterako etab.\nUrteak joan urteak etorri, gaztainari gaixotasuna etorri jakon eta arazo horrek apurka-apurka azkena emon eutsn kultura honi.\nBaina euskaldunon herri zaharra bizia danez, gaztaina galdu ahala beste landare mota batzuk landatzen hasi zan.\nGarrantzitsuena pinua izan zen. Besteak beste, Mario Adan de Yarza (Bilbo,1846-1920) nagusitu zen basoak barritzean. Koniferak ekarri ebazan kanpotik, batez ere “ pinus insignis” eta hemen landatzen hasi.\nPinu mota honek, iritziak iritzi, beste mundu baten sartu gaitu: Papelera, zerrategi eta abarretan.\nPinu mota honen landatzetik botatzerainoko batazbestekoa berrogei urtekoa da. Landatu eta urte batzuetara entresakak egiten dira eta apeak papeleratara eraman papela egiteko. Enborra loditzen danean, oholerako balio du eta zerrategietan egiten da lan hori behar den gauzetan aplikatzeko.\nGuzti honek, baserrietako etxagunen ekonomiari bultzada bat emon deutso eta belaunaldiz belaunaldi probetxua atara.\nGaztainaren kultura atzean geratu jaku eta atzerago joanda, mitoetaraino heltzen gara. Ikus dezagun, Perutxu bizkorrak nola asmatu omen zuen trontza jentilen esanetarik gaztaina orrira begiratuta: Aikomen!\nPERUTXU, JENTILAK ETA BURDINGINTZA\nJentil artean oso erreza\nei zen burdina lantzea\nhori zen behintzat bai Perutxuren\nta herritarren ustea\nlehenengotan garia eta\ngero errota lortzea\nherritarrentzat izan omen zen\nhurrengo baten jentil ola bat\nlortu zuten sorostea\nikasiz nola egiten zuten\nhorretarako behar zelako\nbuztina edo area.\nJentil guztiak oso haserre\nzeuden baso ta mendian\neta ostera pozez beterik\nPerutxu eta, herrian\nbaina tresna bat ikusten zuten\nhan jentilen pagadian\ntrontza luzea hara ta hona\nbota ta bota pago garraztak\nPerutxu eta ohartu ziren\neta sorosten ibili ziren\nSorostu arren ibili ziren\ngura eta ezinean\neta Perutxu oinarritu zen\nola gizon bat bialdu zuen\nesanaz trontza sortua dela\nhori entzunik jentil guztiak\njarri ziren ezetzean\nesanaz hori ezina zela\ngaztañorria behar zelako\nPerutxuk eta gaztañorria\nlaster egin zuten hartu\neta haginak nola zituen\nolara joan eta trontza bat\negin zutenean sortu\npagadui baten badaezpada\negin zuten konprobatu,\naurrerakuntza handia zela\nziren denak konturatu\nbaina mendian jentil guztiak\negin ziren haserretu\neta birritan pentsatu gabe\nPerutxu eta, lotan zeudela\nagertu zen ilargia\neta jentilak olara sartuz\negin zuten fetxoria\ntrontzari guztiz oker okertu\narin ikusi zuten herrian\njentilak gabaz maltzurkeriaz\nbaina begira norainokoa\nizan zen ha miraria\ntrontza berriaz nagusitu zen\nMendi altura aldatza\nloreak ere arantza\nlur honetako bizibidean\nez baztertu esperantza.\nMIGEL GOIANGERU DEUNA\nIrailaren 29an ospatzen da hau jai hau eta hainbat herritan egin ere. Besteak beste, hiru leku esanguratsu hartuko ditugu: bata Aralarrekoa, Nafarroan, bestea Erñozarrekoa, Bizkaiko Santimamiñe gainean dagoena eta hirugarrena Iurretakoa, Durangori deutsala.\nHiruak ditugu leku mitikoak eta zer egokiagorik bateko eta besteko mitoren bat kontatzea baino.\nEreñozarreko ermitara bidean, haitzean, berezko hiru eskilara aurkitzen dira eta herritarren ustez, San Migelen hiru pausuak ei dira deabruari ihes egite ordukoak.\n“ Behinola, San Migelen eleiza dagoen mendi tontorrean, herensuge bat bizi omen zen eta herrira joaten zen bakoitzean deskalabruak egiten omen zituen.\nHorretara, herriak, herenzugea aplakatzeko, egunean pertsona bat ematea pentsatu zuen.\nEgun batean, neska bati tokatu zitzaion herensugeren zain egotea. Ha neskatoa itxaroten zegoela, penitentzia betatuten zegoen Goñi zalduna hurreratu zitzaion bere katea luze batetik lotuta zeuzkan burdinazko oinetako eta guzti, eta etxera joateko agindu zion neskatoari.\nHandik lasterrera, deabrua agertu zitzaion Goñiri gizon feturan eta badiotso:\n-Burdinazko oinetakootatik irtetzeko, zeure gorozkiekin igurtzi beharko dituzu oinak.\nHalaxe egin zuen eta libratu ere bai katea narraz eraman arren. Herensugea etorri zenean, Goñiren katea irentsiten hasi zen eta beragana hurbildu zenean:\n- San Migel, lagundu! - deiadarka hasi zen.\nEsaten da, zeruan entzun egin zirela berbok eta batenbatek esan ere egin ziola San Migeli:\n-Mundutik deika dauzkazu, zoaz!\n-Bakarriz ez, erantzun omen zuen San Migelek-, Jaungoikoa buru gainean dudala joango naiz joatekotan.\nHalaxe egin omen zuen eta San Migelek bere ezpata zorrotzarekin burua egabi omen zion herensugeari eta katea Goñiri.\nGerora, hantxe bertan egin omen zen San Migel eleiza, gaur egunetan ere entzute handikoa.”\n“ AITA SAN MIGEL “ IURRETAKO EZPATADANTZA\nHerrian zein dantzarien artean erabiltzen da kopla nagusi hau, letra ez danean, soinua edo biak batera. Horra hor:\n“ Aita San Migel Iurretako\nzeru altuko lorie ( gloria)\nagure zaharra dantzan ibili\nhak eiten jozak barriek”.\nSAN MIGEL HERRI ABESTIA\nR.M. Azkuek batu euskn abesti hau bere “ Cancionero Popular Vasco “ bilduma ederrean:\n“ San Migel dogu geure patroia\njarraitu ondo berari\nzapalduteko zintzo burua\nmundu (h)onetan egin eztaigun\nsekula gatxik iñori”\n“ Izanik aldi atan\nalde bat guztiz ona\nesetsi gogor batek\ngeratu zan kapitan\nzeruan San Migel”.\nBASO ETA GAINETIKO ZUHAITZAK\nUdagoienean, gure Amalurtarrak baso eta inguruko zuhaitzei begira egozen. Zuhaitz bakoitzak bere funtzioa bete eta betetzen dau euskal gizartean eta hona hemen kopla-kantuz euretariko batzuen aipamena:\nEUSKALDUNA ZUHAITZEI KANTUKA\nOinarri sendoan haitza\nbasoan zutik zuhaitza,\ngizakiontzat babes lekua\ngure betiko haritza.\nLur goienean iparra\nzeru altuan izarra,\nbasoan eta etxe ondoan\ngizonen lagun lizarra.\nlur onean oparoa,\nEuskal Herriko gure basoan\nbeti emankor pagoa.\nUr artean ugartea\neuskaldunontzat batzar lekua\norri iraunkor artea.\ngozoa eta bikaina,\njanari eta egurtarako\nhorra hor gure gaztaina.\nPiperraren azal fina\npozoitarako erabili da\ngure basoko hagina.\nGauean zerua baltza\ndiz-diz keinuka izartza,\nerrekaldean erne ta hazten\nbihotzik ez duen haltza.\nBerdea zuhaitz orria\nlurpeko lurra gorria,\nbarrutirako hesi bizia\nIzotzetik ura hotza\ngari lastotik ahotza\netxe ondoan beti presente\nLorez beterik maiatza\nlorerik lore erletza,\nlorera lehen datozen biak\notea eta saratsa.\nfruta landarez beterik dago\ngizakiaren etxe ondoan\nhurritza eta intxaurra.\n1-. Iraila, udaren buztana eta neguaren hastapena\n2-. Iraileko euria, berrogei eguneko euria\n3-. Iraileko euriak mahasduia ondu\n4-. Agorrila idaila\n5-. Garoilak neguari keinu.


Hondartza - Wikipedia, entziklopedia askea.\nHondartza itsasoa eta lurra elkartzen diren lekua da, normalean aldapa txiki batekin, amildegirik gabe edo haien azpian, hareazko edo harri txikizko lurzoruarekin.\nPomerania Beach (Darss)\nKontxako hondartza, Donostia\nHondartzak ibaiei eta itsasoari esker sortzen dira.\nIbaien eragina: Iturburuetatik gertu dauden errekek mendietako harkaitzak higatzen dituzte eta arrokatik partikula txikiak askatu, edo ahulguneak erasotzean, harri puskak ateraz. Harri puska txikiago horiek ere higatzen ditu urak, tamaina are txikiagokoak izan arte, eta itsasoratzera iristerako basak eta hareak baino ez dira uretan suspentsioan geratzen. Hondar eta lohi horiek itsasbazterrean kokatzen dira, eta denborarekin dunak eta hondartzak sortzen dira.\nItsasoaren eragina: Itsasoak itsasbazterretako labarrak higatzen ditu eta abrasio plataformak eta hondarra sortzen. Hondar hori korronteetatik babestutako guneetan metatzen da, ibaien itsasoratze guneetan, adibidez. Horrez gain, itsasoak gerora harearekin metatzen diren beste hondakin batzuk ere xehatzen ditu (adibidez, maskorrak).\nAisialdi gune horietara jende franko joaten da, batez ere udan. Bertan bainatu, ur bazterrean ibili eta uretako eta bestelako kirolak egin daitezke.\nHondartzak gune publikoak izaten dira eta uda garaian sorosleek zaintzen dituzte, bai hondartzak berak, baita bertara doan jendea ere. Zaindu gabeko hondartzak ere badaude.\nHiru bandera izaten dituzte: berdea (lasaitasun osoaz igeri egin daiteke), horia (argi ibili beharra dago bainatu nahi bada eta gorria (bainatzea debekatuta dago).\nEuskal Herriko hondartzak La Arenako mendebaldeko hondartzatik (Muskiz) beste muturreko Barra hondartzaraino (Baiona) daude. Euretako asko surf egiteko oso egokiak dira eta munduan ezagunak dira, batez ere Biarritzeko hondartza eta Mundakakoa.\nZientzia.net atariko artikulua: Dosierra:"Hondartzak, atsedenlekuak baino gehiago " (2004/07/15)\nAzken aldaketa 20 urtarrila 2022(e)an, 16:02(e)tan\nOrriaren azken aldaketa: 20 urtarrila 2022, 16:02.


Literatur Emailuak » literatura sarean\nIra 29 19\nBeste lau ipuin\n2000. urtekoa da Rufino Iraolaren Asistente berria, soldadutzako gertakari bat ikuspuntu berritzailez ematen duena. Eta berrizaleetan aritua Mayi Pelot izan genuen, 1982an Maiatz aldizkarian Feed-back edo ihardespena narrazioarekin zientzia fikziozko obra oparoa abiatu zuena. Patxi Etxeberriaren ipuina Sauro da, egileak Erroman ikasketan egiten ari zela ezagututako mutiko baten bakardadeaz diharduen 1957ko lana. Zaharrena Oxobirena, Maittipi, alegiagile ospetsua moralkeriarik gabeko prosa ederraren jabe eskaintzen diguna. Hona hemen ipuina.eus egitasmoko beste lau ipuin.\nIra 28 19\nLiteratura ebook euskarrian\nKatalogoa ebook euskarrian eskaintzeko ahaleginean, bere garaian Euskalgintza Elkarlanean Fundazioarekin batera argitaratutako liburuak jarri ditu online Susa argitaletxeak, denak ere Joseba Jaka beka irabazi zutenak, gure literaturaren titulu esanguratsu askoak. Euskarri elektronikoan dituzu, beraz, Harrien lauhazka (Iñigo Aranbarri, 1998); Puskak biziz (Juanjo Olasagarre, 2000); Norbait dabil sute-eskaileran (Harkaitz Cano, 2001); Tundra (Igor Estankona, 2002); Leuropa (Pablo Sastre, 2002); Hodei berdeak (Jon Alonso, 2003); Eta handik gutxira gaur (Eider Rodriguez, 2004); Auzoak (Urtzi Urrutikoetxea, 2005); Zubigilea (Lutxo Egia, 2007).\nIra 05 19\nTene Mujika saria irabazi zuen Soldaduskara joan behar eta joan nahi ez duenaren buruhausteak andere jatorraren eskutik ipuinarekin, 1985ean, Mari Karmen Bidezabalek. Eta huraxe izan zen, zoritxarrez esango dugu, Bidezabalek literaturaren plazara egindako agerraldi bakarra. Toka idatzitako ipuinean narradore eta protagonista ere baden emakumearen ahotsak indar apartekoa dauka, eta ageri du beste ikuspegi bat, harekin batera ipuina.eus egitasmora igo ditugun beste ipuinen aldean. Protagonistetan emakumezkorik ere badakarten ipuinak dira hauek ere, baina aski protagonismo “diferentea”. Garai bertsukoa Mario Onaindiaren Polonesa ipuina da, 80etako narraziogintza modernoko elementuak badauzkana. Jon Mirandek 50eko hamarkadan egindako Ametsa narrazioa, Gernika aldizkarian kaleratu zuena, bere lehen ipuinetarikoa da, eta gerora garatu zuen estiloaren aztarnak erakusten ditu. XIX. mendekoa, berriz, dataz bezala edukiz, Klaudio Otaegiren Zeamako hizkeran pasaizo bat.\nAbu 30 19\nErnest Hemingwayren Aldaketa sakona\nEsan ohi da, 1926ko udan Donibane Lohizuneko Basque Bar delakoan entzundako elkarrizketa batean duela oinarria Ernest Hemingwayren Aldaketa sakona kontakizunak; beste batzuek diote, Gertrude Stein idazlearekin lesbianei buruz izandako elkarrizketa batean. Ipuin hau This Quarter aldizkarian argitaratu zen lehen aldiz, 1931ko abenduan, Parisen. Bikotea diren gizonezko eta emakumezko gazte bi dira protagonistak, gosari orduan solasean Parisko kafetegi batean, ika-mika, neskaren maitalea kari. Esan ohi da baita ere, ipuineko gizonezkoa, Phil, idazle bat dela, poema bat errezitatzen ahalegintzen delako. Gorka Arresek euskarara ekarritako ipuina sarean duzue irakurgai.\nUzt 21 19\n50 urte uztailaren 20/21ean Neil Armstrong eta bere espediziokideek Ilargia zapaldu zutela. 50 urte, beraz, haien bandera han jartzeaz bat, guztion begietan iltzatu zutela. Espazioko lasterketa deituaren puntu gorenetako bat izan zen, urte batzuk lehenago Sobietar Batasunak gizakia lehen aldiz orbitan jarri izana bezala, koheteak, Laika zakurraren txango espaziala… Ilargiarena bezala, lasterketa horren alderdi bakar bat gogoratu eta erakusten den egunotan, gertakari hark, gertakari haiek urte haietan gure letretan izan zuten islaren ale bakan batzuk elkartu ditugu. Gehiago izango dira, jakina, baina hona hemen bost: A. Letek Karmel aldizkarian argitara emandako olerkia, espazioaren konkista fedearen teleskopiotik begiratzen duena; Ayalderen kronika bat, Sputnika aipatuz; Orixeren Beti dantza poema, bere azken poema omen, Pioner V.a eta ni azpizenburua duena; Txillardegiren Kosmodromo ipuina eta artikulu bat; eta azkenik Xalbadorren Mendian galdu direneri, hizketagaia beste bat izanik ere, ilargiratzea aipagai duena\nEka 26 19\nMaiteak, denak izenburua dauka Arantxa Iturberen narrazioak. Gutun baten goiburua, amak alabei egindako gutunarena baita familiaren gorabeherak “kitatzeko” idazleak erabilitako forma. Iturberenaz gain, beste hiru ipuin gehitu dizkiogu ipuina.eus egitasmoari ekainean: XIX. mende amaierakoa Ramos Azkaraterena, Campionen antzikan ez zuten senar-emazte nafarrak, aurkari bat astintzeko alegia gisako satira politikoa; ahozko tradizioa idatzian emateko eredu bikaina Blas Alegriarena, Lakuntzako pertza, narratzaile eta hizkera desberdinak baliatuz osatutakoa; eta autoironia pindartsua Rodolfo Bozas Urrutiarena, Neska elbarrituaren ziria, gizontasuna barregarri uzten duen narrazioa, 1967koa.\nHiru ipuin, hiru estilo\nHiru dira oraingo honetan dakartzagun ipuinak. Mende hasierakoa lehena, 1912koa, Jose Manuel Etxeitaren Pepe Anton kiputza. Berak hain ondo ezagutu zituen “ekialde urruneko” uretan kokatutako istorioa, ikasgaia delakoa izanagatik ere, gure literaturari berri xamarra zitzaion mundua dakar. Itsasoko haize irekitik, eskola barneko mundu itxira, horixe du kontagaia Piarres Larzabalen Huntzaren faltaz ipuinak, 1955ekoa berau. Mikel eta erdaldunak narrazioa da hirugarrena, Jose Basterretxea Oskillaso-rena. 1962koa, erdaldunarekiko ikuspuntu itxia ageri du, baina azpimarratzekoa da ipuinaren lehen zatian darabilen egitura, kontakizun paraleloarekin. XX. mendeko hiru adibide diferente, hiru estilo desberdin, ipuina.eus egitasmora gehitu ditugunak.\nBinyavanga Wainaina hil da\n2002an Caine saria irabazi eta literaturaren sustapenerako Kwani? agerkaria sortu zituenean ezagun egiten hasi zen Binyavanga Wainaina kenyarra. Urte batzuk geroago sareak astindu zituen Nola idatzi Afrikari buruz artikuluarekin, hainbat estereotipori aurre egiten baitie testu ironiko horretan. 2011n Egunen batean toki honi buruz idatziko dut: memoria bat liburua kaleratu zuen, testu bikain batean Afrikaz mendebaldean zabaltzen den irudia irauliz, kritikatuz, erakutsiz egungo belaunaldi gazteek bestelakoa dela bizi duten Afrika, erakutsi nahi dutena… LGTBI aktibista, idazle eta kultur eragilea, 48 urte zituela hil da maiatzaren 21ean Binyavanga Wainaina. Elearazi webgunean euskaratu zuen Danele Sarriugartek Nola idatzi Afrikari buruz, irakurgai daukazuena.\nLau ipuin berri\nBere garaiko eta geroko iritziek bat egiten dute Errose Bustintzak ipuinak egiteko duen trebetasuna goratzen. 1930eko hamarkadan, batik bat, eman zituen argitara aldizkarietan, 90era arte liburuan bildu ez zirenak. Haren Gizona gizontxo (Euzkadi, 1935) da ipuina.eus atariak martxoan eskaintzen dituen ipuinetarik bat, emakumezkoaren ahotsa ageri duena erabat gizonezko mundu batean, ipuinaren moraleja halakoa izanagatik ere. XIX. mendean hainbat lan eta egileren plataforma izan zen Euskal-Erria aldizkarian plazaratu zuen Karmelo Etxegaraik, 1888an, Malko bedeinkatuak, kostunbrismo beteko ipuina, estilo gozoan idatzia. El Bidasoa-n 1955ean argitara emana, Arrats gorri narrazioan 36ko gerra eta zehazki Irungo borroken inguruko kronika dagi idazten ez ezik margogintzan nabarmendutako Antonio Valverde Ayalde-k. 1972koa dugu azkena, urte hori izenburuan zeraman liburu kolektiboan argitaratua, Ibon Sarasolaren Oroitzapen desmemorituaren egunek II. Ipuingintza eta orokorrean gure literatura gaur egunera —gaietan, estiloan, pertsonaietan…—jauzia eman zuen garaikoa.\nemakumeen lanak soilik\nMugimendu feministak martxoaren 8rako deitutako grebak akuilaturik, Susa argitaletxearen webguneak, Literaturaren Zubitegiak eta Euskarari ekarriak-ek itxura aldatuko dute hilaren 4tik 10era. Emakumeen lanak egongo dira soilik ikusgai datorren astean: emakumeek idatzitako liburuak, emakume idazleei buruzko estekak, efemerideak, aipamenak, haien lanei egindako kritikak eta abar. Gure literaturaren ispiluetako bat izango da egunotan ikusiko duguna.\nAstebetez, emakumeen lanak soilikhttps://t.co/I0hJCkJ0yi | Literaturaren #Zubitegia | Euskarari #ekarriak #martxoak8 https://t.co/EP0WQkewW0 pic.twitter.com/xTZi8sUd5j\n— armiarma.eus (@armiarma) 2019(e)ko martxoaren 4(a)


99/2018 DEKRETUA, uztailaren 3koa, zeinaren bidez izendatzen baita Bilboko Portu Agintaritzako Presidentea.\n99/2018 DEKRETUA, uztailaren 3koa, zeinaren bidez izendatzen baita Bilboko Portu...\nAzpigaia: Ekonomia; Gobernua eta herri administrazioa; EAEko udalak\n1. artikulua Ricardo Barkala Zumelzu izendatzea Bilboko Portu Agintaritzako presidente.\n2. artikulua Estatuko Portuei eta Merkataritzako Nabigazioari buruzko Legearen testu bategina onartzen duen irailaren 5eko 2/2011 Legegintzako Errege Dekretuaren 31.1 artikuluan jasotakoarekin bat eginda, gorago deskribatutako izendapena Sustapen Ministerioari jakinaraziko zaio kasuan kasuko aldizkari ofizialean eta Estatuko Aldizkari Ofizialean argitara dadin.\nHonelaxe dago jasota Estatuko Portuei eta Merkataritzako Nabigazioari buruzko Legearen testu bategina onartzen duen irailaren 5eko 2/2011 Legegintzako Errege Dekretuaren 31.1 artikuluan:\nHoriek horrela, eta Jaurlaritzari buruzko ekainaren 30eko 7/1981 Legean eta Estatuko Portuei eta Merkataritzako Nabigazioari buruzko Legearen testu bategina onartzen duen irailaren 5eko 2/2011 Legegintzako Errege Dekretuan ezarritakoarekin bat etorriz, Ekonomiaren Garapeneko eta Azpiegituretako sailburuaren proposamenez, Gobernu Kontseiluak 2018ko urtarrilaren 23an egindako bilkuran proposamena aztertu eta onartu ondoren, honako hau\nDekretu honek 2018ko uztailaren 17tik aurrera izango ditu ondorioak.\nIkus: 131/2018 DEKRETUA, irailaren 11koa, Bilboko Portuko Agintaritzaren Administrazio Kontseiluko bokal bat kargutik kendu eta beste bat izendatzeko dena.


Gehiago irakurri: Catalunya VI: CiU independentista da?\nGehiago irakurri: EAJ = UPN = PP: Osasun publikoa ez dago salgai!\nGehiago irakurri: Kalean da Euskal Herria Sozialistaren ale berezia\nNoiz sortua: Astelehena, 12 Urtarrila 2015 10:05\nHamasei lagun atxilotu ditu Guardia Zibilak. Aitzakia betikoa da: ETAri babesa ematea. Amaia Izko, Kepa Manzisidor, Onintza Ostolaza, Aiert Larrarte, Nagore San Martin, Haizea Ziluaga, Arantxa Aparicio, Ainhoa Baglietto, Alfonso Zenon, Atxarte Salvador, Jaione Karrera, Kepa Manzisidor, Fran Balda, Javier Carbadillo, Jon Mintegiaga Minde eta Ane Ituño dira atxilotuak.\nEuskal Herria Sozialistak erabateko babesa azaldu nahi die atxilotu guztiei eta eraso honen aurka antolatuko diren mobilizazioetan parte hartzeko deia egiten du. Atxilotuak askatu!!\nGehiago irakurri: Kalean da Euskal Herria Sozialistaren 51. zenbakia\nOrrialdea 13-(e)tik 16-(e)ra


Irekia Eusko Jaurlaritza - Gobierno Vasco :: Kultura demokratikoa Euskadin\nProspekzio Soziologikoen Kabinetearen 2012ko programazioaren baitan, ikerketa honen helburua izan da balio eta erakunde demokratikoei buruz EAEko biztanleek duten hautematea jasotzea. Hori guztia, 2010ean egindako lanarekiko alderaketan oinarrituta.\nHalaber, beste SOZIOMETRO eta azterketa batzuetan ikertutakoaren haritik, jarrera eta balio politikoei buruzko beste zenbait gai ere planteatu dira. Ikerketa honen fitxa teknikoa zabaldu den txostenean kontsulta daiteke. Lagina 18 urtez gorako herritarrei zuzendua, EAE osorako 2.501 lagunek osatua da, eta informazioa etxean egindako banakako elkarrizketen bidez jaso da.\nLagin errorearen estimazioa ±%2 da EAE osorako, %95,5eko konfiantza mailarako, p=q=0,5 izanik. Informazio bilketa 2012ko irailaren 19tik 29ra bitartean egin zen.\n1. POLITIKAREKIKO INTERESA ETA JARRAIPENA\nBiztanleek politikarekin duten harremanean konfiantzarik eza eta haserrea nagusitzen dira. 2010eko azterketarekin alderatuta, azken sentimendu horrek indarra hartu du, eta bigarren aipatuena izatera igaro da. Hori horrela izanagatik, politikaz hitz egiten dutenen eta berri politikoak hedabide ezberdinetan jarraitzen dituztenen portzentajea handitu egin da.\n2. PARTE HARTZE POLITIKOA\nParte hartze aktibo handiagoa ekimen sozial eta politikoetan. Erdia ados agertu da herritarren artean parte hartze politiko eta soziala bultzatzearekin, eta kopuru bera parte hartzeko prest agertu da.\n3. DEMOKRAZIAREN FUNTZIONAMENDUA\nSistema demokratikoarekiko atxikimendua agerian jartzen da, demokraziarekin dagoen poztasun maila dezente txikitu den arren. Bizitza eta iritzi eta adierazpen askatasunerako eskubideen betetze mailarekin poztasuna handitu egin da; aldiz, txikitu egin da hezkuntzarako eskubidearen, eta neurri apalagoan, lanerako eskubidearen –lehen ere txikia zena- eta osasunerako eskubidearen betetze mailarekiko poztasuna. Bankuak botere gehien duten erakundeak direnaren hautematearen handitzearekin batera, txikitu egin da, norberaren ongizaterako zerikusia duten gaien gaineko erabakietan, gehien eragiten dutenak euskal erakundeak direneko hautematea, eta dezente handitu da gehien eragiten dutenak Gobernu Zentrala eta Europako Batasuna direnekoa.\n4. KONSTITUZIOA, ESTATUTUA ETA ESTATUAREN ANTOLAKETA\nHerenak Estatutua eta Konstituzioa babestuko luke, beste herenak ez lituzke babestuko eta gainerakoek ez dute argitzen zein izango litzatekeen euren jarrera.\nBiztanleek politikarekin duten harremanean konfiantzarik eza eta haserrea nagusitzen dira. 2010eko azterketarekin alderatuta, bi sentimendu horiek indarra hartu dute.\nPolitikarekiko nagusitzen den sentimendua konfiantzarik eza da oraindik ere, elkarrizketatutako hamar pertsonatatik seik hala adierazi dute (%59, 2010ean baino 6 puntu gehiagok). Ondoren haserrea nagusitzen da (%33), 2010ean baino 12 puntu handiagoa da sentimendu hau adierazi dutenen ehunekoa (orduan %21 zen), eta bigarren lekuan kokatu da.\nKonfiantza eza eta haserre horren baitan, hamarretik zazpik politikarekiko interes gutxi edo batere interesik ez dutela adierazi dute. Haatik, mesfidantza hori politika orokorrera baino politikan jarduten direnei, politikariei eta alderdi politikoei, zuzendua dagoela dirudi: %79 dira boterean bat edo beste egon, beti euren interes pertsonalak bilatzen dituztenaren adierazpenarekin ados agertu direnak, eta %72k uste dute benetan guztiak berdinak direla. Politikariekiko eta alderdi politikoekiko iritzi txar hori handitu egin da azken zortzi urteetan: adibidez, alderdiei buruz proposatutako sei adierazleetan iritziak okerrera jo du, 5 eta 16 puntu artean, 2004tik 2012ra.\nPolitikak sortzen duen mesfidantza eta haserrearen gainetik, politikaz hitz egiten dutenen eta berri politikoak hedabide ezberdinetan jarraitzen dituztenen portzentajea handitu egin da.\nErdiak diote familiarekin eta lagunekin politikaz hitz egiten dutela (%51 bi kasuetan), eta gutxi batzuk gutxiago dira lankideekin eta ikaskideekin politikaz askotan edo noizean behin hitz egiten dutela diotenak (%41). Aipatutako hiru esparruetan handitu egin da azken urteetan politikaz askotan edo noizean behin hitz egiten dutela diotenen portzentajea, Espainia osoan baino gutxiago bada ere. Aldaketa hau, demokrazia garaian sozializatutako belaunaldi berrietan agertzen da nabarmenago.\n2010eko azterketarekin alderatuta, handitu egin da, baita ere, egunero hedabide ezberdinetan berri politikoak jarraitzen dituztenen portzentajea: 2010eko %69tik, egungo %74ra. Datu hori hedabide bakoitzerako zehaztuta: %67k egunero jarraitzen dute informazio politikoa hedabide ikusienean, telebistan; %38k prentsa idatzian; %32k irratian eta %21ek interneten. 2010eko ikerketarekin alderatuta, batez ere, berriak egunero telebistan (%59tik %67ra) eta interneten (%13tik %21era) ikusten dituztela adierazi duten pertsonen portzentajea handitu da.\nParte hartze aktibo handiagoa ekimen sozial eta politikoetan. Erdia ados agertu da herritarren artean parte-hartze politiko eta soziala bultzatzearekin, eta kopuru bera parte hartzeko prest agertu da.\nGaldera sortan jasotako parte hartze modu ezberdinen artean, lau dira erantzun gehienak jaso dituztenak, krisi ekonomikoaren ondorioen aurrean sortutako erreakzio kolektiboekin bat eginez: baimendutako edo ez baimendutako manifestazio batetan parte hartzea (%31k egin du azken urtebetean), greba batetan parte hartzea (%31), eskaera aldarrikatzaile bat sinatzea (%26) eta zenbait produktu erostea arrazoi politiko, etiko edo ingurumenekoak direla eta (%21). Horiek nabarmendu dira, aipatuenak izan direlako, baina baita 2008 eta 2010 urteaz geroztik goranzko joera izan dutelako ere. Hots, azken urtean grebaren batean parte hartu dutenen portzentajea %31koa izan da, 2010ean %20koa eta 2008an %11koa izan zen bitartean. Aztertutako gainerako hiru kategorietan bilakaerak antzekoak izan dira.\nTalde eta elkarteetako kide izateari eta parte hartzeari dagokionez (mota oso ezberdinetakoak), hiru herenetako banaketa agertzen da: pasiboak (%33 ez dira inoiz kide izan), aktiboak (%36 kide aktiboak dira) eta desmobilizatuak (%23 inoiz kide izan dira baina orain ez, eta %7 kide dira baina ez dute parte hartzen).\nParte-hartzea antolatzeko proposatutako modu ezberdinen artean, politikariek herritarrek kontu publikoetan parte hartzeko bideak sustatu egin behar dituztela, zuzenean herritarrek eurek erabakiak har ditzatenaren ideiak jaso du babes handiena (%41). Horiei, politikariek herritarren iritzia zein den ezagutzea ona dela esan dutenak (%14) gehituta, biztanleen erdiak baino gehiago ados agertu dira (%55) erakundeetatik herritarrentzako parte-hartze eremuak bultzatzearekin. Aldiz, %22k adierazi dute ez zaizkiela interesatzen politika eta gizarte-gaiak eta %13k politika politikarien kontua dela eta haien lana dela kontu publikoak eraginkortasunez kudeatzea.\nErdibituta agertzen dira ere gai publikoei euren denbora librea eskaintzeko prest agertu direnak (%22 prest leudeke eta %23 soilik ahalegin handirik suposatuko ez balie) eta inolako prestutasunik agertu ez dutenak (%50).\nDena dela, elkarrizketatutako pertsonek erakundeei gehien eskatzen dietena da gardentasuna euren kudeaketaren informazioan (%60), eta gutxiagok, parte hartzea ahalbidetuko duten lege eta araudiak onartzea (%18) eta gizarte erakundeak eta gobernuz kanpoko erakundeak diruz laguntzea (%12).\nSistema demokratikoarekiko atxikimendua agerian jartzen da, demokraziarekin dagoen poztasun maila dezente txikitu den arren.\nBiztanleen hiru laurdenek nahiago dute demokrazia beste edozein gobernu mota baino (%75), aldiz, hamarretik batek baino ez du adierazi berari berdin zaiola (%11) eta soilik %5ek onartuko lukete gobernu autoritario bat baldintza jakin batzuetan.\nSoilik lautik bat (%26) agertu da oso edo nahikoa pozik demokraziaren funtzionamenduarekin, %69 ez oso pozik edo batere pozik ez dagoen bitartean. Azken bi urteetan gure demokraziaren funtzionamenduarekin pozik dagoen jendearen ehunekoa 20 puntu txikitu da: 2010ean %44 agertu zen oso edo nahikoa pozik eta egun %26 baino ez dira. 2002tik honako kopururik txikiena da hori (informazioa jasotzen hasi ginen urtetik).\nEuropako gainerako lurraldeekin alderatuta, poztasun mailarik txikiena duten Europako Batasuneko Estatuen artean kokatzen da EAE. Soilik Estatu hauetako biztanleek erakusten dute poztasun maila txikiagoa: Hungariakoek (%25 oso edo nahikoa pozik), Portugalgoek (%22), Errumaniakoek (%20), Bulgariakoek (%20), Lituaniakoek (%18) eta Greziakoek (%15). Eta Europako Batasuneko batezbestekoa (%51) EAEko batezbestekoa baino 25 puntu handiagoa da.\nBizitza eta iritzi eta adierazpen askatasunerako eskubideen betetze mailarekin poztasuna handitu egin da; aldiz, txikitu egin dira hezkuntzarako eskubidearen, eta neurri apalagoan, lanerako eskubidearen -lehen ere txikia zena-eta osasunerako eskubidearen betetze mailarekiko poztasuna.\nGiza eskubideen betetze mailarekiko poztasunari dagokionez, hamarretik zazpi baino gehiago pozik agertu dira osasunerako eskubidearen betetze mailarekin (%77), bizitzeko eskubidearenarekin ideia politikoak direnak direla (%76) eta ingurumen osasuntsu batetarako eskubidearekin (%70). Eta %60tik gora kokatzen da hezkuntzarako eskubidearen (%67), bereizketarik ez izateko eskubidearen (%64) eta iritzi eta adierazpen askatasunaren (%63) gaineko poztasuna. Betetze mailarekiko poztasuna txikiagoa da etxebizitza duinerako eskubideari dagokionez (%45) eta, batez ere, lanerako eskubideari dagokionean (%35).\n2010eko datuekiko bilakaerari erreparatuta, gora egin du bizitzeko eskubidearen (%60tik %76ra) eta iritzi eta adierazpenerako eskubidearen (%52tik %63ra) betetze mailekiko poztasunak, ETAren ekintza armatuen behin betiko uztearekin eta alderdi politiko abertzale berrien legeztatzearekin batera. Aldiz, behera egin du hezkuntzarako eskubidearen (%77tik %67ra), eta neurri apalagoan, lanerako eskubidearen (%40tik %35era) eta osasunerako eskubidearen (%80tik %77ra) betetze mailarekikoak, kasu honetan krisi ekonomikoarekin eta gobernua egiten ari den murrizketekin bat eginez.\nBankuak botere gehien duten erakundeak direnaren hautematearen handitzearekin batera, txikitu egin da, norberaren ongizaterako zerikusia duten gaien gaineko erabakietan, gehien eragiten dutenak euskal erakundeak direneko hautematea, eta dezente handitu da gehien eragiten dutenak Gobernu Zentrala eta Europako Batasuna direnekoa.\nBankuak agertzen dira botere gehien duten erakundeak bezala, bai Euskadin (%65ek botere gehien duten hiru erakundeen artean kokatzen dituzte) zein Espainian (%72). Ondoren, nahiko atzetik, botere gehien duten erakundeen artean enpresa handiak (%46 eta %45, hurrenez hurren) eta gobernuak (Euskadin Eusko Jaurlaritzak %46 eta Espainian Gobernu Zentralak %41) agertzen dira. Sailkapen hau areagotu egin da azken ikerketan, non 2010eko neurketarekin alderatuta bankuen boterearen gaineko hautematea handitu egin den eta enpresa handiena eta gobernuena txikitu.\nErakunde politikoez ari garela eta hauek elkarrizketatuen eta euren familien ongizatean duten eraginaz, Eusko Jaurlaritza da oraindik ere indar gehienez agertzen den erakundea (%43k lehen edo bigarren lekuan kokatzen dute), baina gertu geratu zaizkio Gobernu Zentrala (%40) eta Europako Batasuna (%31). Testuinguru honetan, udalen (%23) eta diputazioen (%17) erabakien garrantzia bigarren mailan geratzen dira.\nZentzu honetan, 2010eko neurketarekin alderatuta bilakaera esanguratsua izan da. Euskal erakundeen erabakiek norbere bizitzan duten eraginaren hautematea dezente txikitu da, batez ere, udalen kasuan (%37tik %23ra), baina baita diputazioen kasuan (%26tik %17ra) eta Eusko Jaurlaritzarenean (%53tik %43ra) ere. Aldiz, handitu egin da Gobernu Zentralaren (%32tik %40ra) eta Europako Batasunaren (%10ek aipatzetik %31k aipatua izatera pasa da, 21 puntu gehiago) erabakiek norbere ongizatean duten eraginaren hautematea.\nGaur konstituzioaren erreferenduma errepikatuko balitz herenak babestu egingo luke, beste heren batek berriz ez luke babestuko (%18k ezezko botoa emango lukete, %7k zurian eta %8 abstenitu egingo lirateke ados ez daudelako); gainerakoetatik %11k ez lukete botorik emango beste arrazoi batzuengatik, eta %23k ez dakite zer egingo luketen edo ez diote galdera honi erantzun nahi izan.\nEstatutuaren gaineko babesa ere konstituzioak jasotakoaren antzeko moduan banatzen da. Herenak baino apur bat gehiagok baiezko botoa emango lioke (%37), beste herenak ez luke babestuko (%11k ezezko botoa emango lukete, %7k zurian eta %13k ez lukete botorik emango); azken herenak ez daki zer egingo luken edo ez du erantzun nahi izan (%32).\n12cultura_democratica_eu.pdf 2 MB (application/pdf)\n12culdem_presentacion_eu.pdf 2 MB (application/pdf)


Matoiak — Eibar.ORG | Eibarko peoria\nHemen zaude: Hasiera / Blogak / Amatiño / Matoiak\namat 2007/05/20 20:32\nHogeitaka pertsona saiatu ziren atzo, Balmasedan, Jose Luis Bilbao Bizkaiko Diputatu Nagusia eta Iñigo Urkullu BBBren lehendakaria astintzen. Ez zen lar liskarrik jazo Bilbao eta Urkullu ez zirelako bakarrik joan, euren laguntzaileek babestu zituztelako eta alde egiten asmatu.\nEz da informatuegia izan behar jakiteko horrelako ekintzak ez direla goizeko hamar t'erdietan ustekabean eta beroaldian gertatzen, norbaitek eta bezperan erabaki duelako baino. Denok dakigu kale-borrokak ez duela "por libre" funtzionatzen, zenbait aginduren arabera baino. Anoetako espiritua, antza.\nGertatu ere Balmasedan gertatu zen, Ibilaldian. Beti ere erasoa eraso da, plaza irekian, kale-bazterrean zein eliza-atarian, baina euskararen onetan deitutako jaialdian gertatu izanak baditu bereak. Euskarak euskaldun guztiok biltzen omen gaitu eta irizpide politiko ezberdinak leuntzen. Gora gu ta gutarrak eta gainerako letania euskaltzale guztiak baina, hori bai, "guri komeni bazaigu astinduko zaituztegu edonon, aberriaren izenean gainera, arrazoia nork duen batere zalantzarik izan ez dezazuen".\nAberriaren izenean inor astintzea ez da berria. Manuel Irujo nafarrak (1891-1981) esana da, atzo Balmasedan astintze-lanetan jardun gura izan zutenak jaio aurretik: "El nacionalismo basado en los derechos de la persona humana es democracia; el nacionalismo que prescinde de ellos es fascismo, no importa su enunciado". Ez dakit nafar erromantzez esan zuenez balio ote duen baina ulertu... ulertzen da.\nSegurutik atzoko Balmasedako koadrilakoek superabertzaletzat izango dute euren burua. Baina Madrilen eta "Fuerza Nueva"koak balira, ostera, matoi hutsak. Ba, horixe.


"Usurbil: sagarraren bihotza, sagardoaren kultura” marka eratu dute - Sagardoaren Lurraldea\n“Usurbil: sagarraren bihotza, sagardoaren kultura” marka eratu dute\nIra 10, 2018 Kultura, Sagardoa 0 comments\nUsurbilgo Udalak, Alkartasuna Kooperatibak, Sagardoaren Unibertsitateak, Sagardo Egunaren Lagunak, Noaua!k eta Gipuzkoako Sagardogileen Elkarteak “Usurbil: sagarraren bihotza, sagardoaren kultura” marka eratu dute. Sagarraren eta sagardoaren kultura zabaltzeko eta herrian egiten diren ekimenak bateratzeko eta koordinatzeko helburuz sortu dute.\n“Usurbil: sagarraren bihotza, sagardoaren kultura” marka eta udazkeneko agenda aurkeztu dituzte gaur goizean ekimen honen sustatzaile izan diren elkarteetako ordezkariek: Xabier Arregi Usurbilgo alkateak, Mikel Izagirre Alkartasuna Baserritarren Kooperatibako lehendakariak, Jakoba Errekondo Sagardoaren Unibertsitatea elkarteko ordezkariak, Aizpea Aizpurua Noaua! Kultur Elkarteko ordezkariak eta Olatz Mitxelena eta Unai Agirre Gipuzkoako Sagardogile elkarteko ordezkariek. Lan kontuak medio, Usurbilgo Sagardo Egunaren Lagunak elkarteko kideek ezin izan dute bertaratu, baina ekimenaren bultzatzaileak ere badira. Aurkezpenera ere herriko sagardogileak hurbildu dira, eta, ostean familia-argazkia atera dute guztiek.\nHorretaz gainera, Usurbilen saio eta ekintza ugari antolatzen dituzte herri-eragileek sagarra eta sagardoaren bueltan. Aipagarriak dira, esate baterako, Sagardo Eguna antolatzen herri aitzindaria izan zen Usurbil eta dagoeneko 37 aldiz egin da; eta Sagastiak Loretan zikloaren 6.edizioa egingo da aurten. “Horrek adierazten du bizi-bizirik dagoela herrian sagarraren eta sagardoaren inguruko jarduna”, dio alkateak. Hala ere, horiek guztiak koordinatzeko beharra ikusi da, eta behar horri erantzuten dio, hain zuzen ere, Usurbil: sagarraren bihotza, sagardoaren kultura markak.


Youtube Killing TV al dago? | Martech Zone\nPertsonalki, uste dut telebista izango dugula bizitzan zehar eta gero. Infografia hau ez bezala, ez dut uste telebista hilda dagoenik ... Eraldaketa bat bizi duela uste dut. Ehunka kanalekin, Tivoren etorrera eta banda zabalera handiarekin, zer duela telebistak iragarkien eragina izan zuen ... ez benetan Youtube. Eta beheko infografiak Google-ren akzioen prezioari buruz hitz egiten du, baina Youtubek dirurik irabazten ez duela erakusten uzten du!\nBerreskuratzen ari dena, noski, negozioek kostu baxuko bideo publizitatea garatzeko duten gaitasuna da. Telebistako iragarkiek 60,000 dolar baino gehiago balio dezakete ekoizteko. Ez gehiago! Orain telefonoan HD kamera eta doako edizio softwarea erabil ditzakezu iragarkiak kostuaren zati txikian ekoizteko. Beraz, bideo-publizitateak atzera egingo du.\nYoutube versus Television-i dagokionez ... biak bateratzen ari dira. GoogleTV, AppleTV eta beste batzuek Youtube aplikazioak dituzte dagoeneko. Comcast edo U-Verse erreprodukzio bideoa bezalako kable hornitzaileek Internet bezala. Bi teknologiaren konbergentzia gertatzen ari da - eta gustatzen zait!\nFreemake-ren infografia, garatzailearen harro Youtube Bihurgailua\nTags: telebistatvbideo publizitateayoutube\n4ko azaroaren 2011an, 4: 08an\nInfografia polita. Ekoizleak gehiegi biltzen dira bilgarrian. Jendeak jendea ikusi nahi du.\n4ko azaroaren 2011an, 4: 17an\nBehaketa bikaina, egin klik! Ados nago jendeak ez dituela gehiegi estimulatzen marketin bideo distiratsu distiratsuak ... benetako jendeak, benetako mezuek irabazten dute beren zintzotasuna eta pertsonalki konektatzeko gaitasuna dutelako.\nArtikulu oso interesgarria jauna! Nik ere ez dut sinesten Youtube telebista hiltzen ari denik, telebista bera hiltzen ari dela uste dut! Cookie ebakitzaileen ikuskizun, iragarki, ordutegi txar eta programazio txarraren inguruko prezio garestietan, gaur egungo ekonomian ordaindu ezin ditugunak!


Inkestaren emaitzen laburpena - Eke.org\nEstás aquí: El portal de la cultura vasca » Euskara, nuestra lengua » Lengua vasca y sociolingüística » Gaztetxoak eta euskara (1999) » Inkestaren emaitzen laburpena\nEuskarazko edizio osoa da erreferentzia liburua. Argitaratzailearen baimenarekin, Euskal kultur erakundeak laburpen bat egin du, euskaraz eta frantsesez, baliagarri izanen delakoan jatorrizko idazkiaren irakurketa laguntzeko eta berehalako ondorio pedagogikoak ateratzeko.\nIparraldeko inkestaren arduraduna : Terexa Lekunberri\nInkestatzailea : Mikel Funosas.\nInkestatuak : 23 ikastetxetako 528 gaztetxo.\nLaburpenaren arduraduna : Pantxika Maitia.\nLaguntzailea : Erramun Baxok.\nInkestaren Iparraldeko parteari buruzko laburpena eskura\n(PDF formatuan - 500 ko)\nLaburpen honek lau atal ditu :\neuskarari buruzko iritziak eta hizkuntz hautapenak\nJatorrizko liburuak beste bi gogoeta nagusi dakartza :\njarrerak eta jokabideak euskararen etorkizunari begira\ngaztetxoen hizkuntza ibilbideak eta nondik norakoak.\nLiburutto honen helburua da Iparraldeko emaitza nagusiak aurkeztea, beharrez konparaketa batzu eginez Hegoaldean gertatzen denarekin. Holaxet irakasleek eta ikasleek argibide baliagarriak ukanen dituzte euskararen egoeraz eta bereziki gaztexoen ikusmoldeaz.\nHaatik, gogoeta sakonago baten egiteko, jatorrizko liburua irakurri behar da.


Talde teknikoak mantentzeko laguntzak - Eusko Jaurlaritza\nTalde teknikoak mantentzeko laguntzak.\nDrogamendekotasunen prebentzio komunitariorako talde teknikoak mantentzeko diru kopurua 1.363.797,00 eurotakoa da.\nAGINDUA, 2011ko irailaren 13koa (BOPV Zk. 190/2011)\nAGINDUA, 2011ko irailaren 13koa, Osasun eta Kontsumo sailburuarena, 2011ko ekitaldian talde teknikoak mantentzeko, drogamendekotasunen prebentzio komunitariorako programak garatzeko eta arriskuak eta kalteak prebenitzeko eta gutxitzeko proiektuak egiteko laguntza ekonomikoetarako deialdia egiten duena.\nLehendakariaren urtarrilaren 18ko 6/2011 Dekretuak, Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen dekretua bigarren aldiz aldatzeko denak\nOsasun eta Kontsumo Sailaren egitura organikoari eta funtzionalari buruzko dekretua aldatzen duen martxoaren 22ko 43/2011 Dekretua (BOPV Zk. 59/2011)\nOsasun eta Kontsumo Sailaren egitura organikoari eta funtzionalari buruzko dekretua aldatzen duen martxoaren 22ko 43/2011 Dekretuak, Osasun eta Kontsumo Sailari eman diote drogamendekotasunen arloko eskumena.\nAgindu honen xedea da 2011ko ekitaldian drogamendekotasunen prebentziorako udal-taldeak mantentzeko Eusko Jaurlaritzak Osasun eta Kontsumo Sailaren bitartez drogamendekotasunen arloan emango dituen laguntzen esparrua arautzea. Aldi berean, Euskal Autonomia Erkidegoko Droga Mendekotasunen V. Planaren lehentasunezko ildoetan hobekien txertatuta dauden programak eta proiektuak mantentzea izango da helburua, behar berriak azaltzea eta, behar horiek kontuan hartuta, horiei erantzungo dieten proiektu berriak bultzatzea.\nDeialdi honetarako aurrekontua 1.363.797,00 eurokoa da.\nOsasun eta Kontsumo Sailak, 2011ko ekitaldiari dagokion aipatutako talde teknikoetako langileen kostuaren %75 finantzatu dezake, gehienez ere. Ehuneko hori aplikatzeko oinarria ez da hauek baino handiagoa izango:\n- Lanaldi erdiko langile administraria: 15.011,00 euro (Gizarte Segurantzaren gastuak barne)\nOrdainketa zatikatua izango da. Lehenengo % 80, diru-laguntza ematean ordainduko da, eta gainerako % 20a, berriz, ekitaldia amaitu ondoren eta dagokion toki-erakundean fede publikoa duen pertsonak aldez aurretik egiaztagiria aurkeztu ondoren. Egiaztagiri horretan,talde teknikoak osatu dituzten langileen datuak, eskabidea aurkezterakoan eskatu zirenak, eta talde tekniko horien kontratazioaren ondoriozko guztizko kostu ekonomikoa jasoko dira. Egiaztagiri hori 2012ko martxoaren 1a baino lehenago aurkeztu behar da.\n2011/10/06 - 2011/11/07\n2011/10/06 tik 2011/11/07 ra.\nEskabideak aurkezteko epea amaitzen denetik, azaroaren 30a baino lehen ebatzi eta jakinaraziko dira Agindu honen babesean formulatutako laguntzetarako eskaerak.\nEgitura atal ebazlea: Droga Gaietako Zuzendaritza.


La empresa Tumaker ofreció una ponencia al alumnado del Máster en Fabricación Aditiva Industrial Tumaker enpresak hitzaldi bat eskaini zion Industriako Fabrikazio Gehigarriko Masterreko ikasleei - Mondragon Goi Eskola Politeknikoko albisteak - Mondragon Unibertsitatea\nTumaker enpresak hitzaldi bat eskaini zion Industriako Fabrikazio Gehigarriko Masterreko ikasleei\nAitziber Eizagirre, enpresako arduradun komertzialak, merkatuaren joerari buruz hitz egin zuen Fabrikazio Gehigarriko masterreko ikasleekin.\nGoi Eskola Politeknikoak Tumaker enpresaren bisita jaso zuen, Industriako Fabrikazio Gehigarriko Masterreko ikasleei zuzendutako ziklo profesionalen baitan. Tumaker Oiartzunen kokaturik dagoen start-up berritzaile bat da, bereziki 3D inprimatzaileen sektorera bideratua. Enpresaren arduradun komertzial moduan, Aitziber Eizagirre izan zen hitzaldia ematearen ardura izan zuen ordezkaria.\nUnibertsitatera egindako bisitan, Eizagirre 3D inprimatzaileen sektoreak jasaten ari den eboluzioaren inguruan aritu zen Masterreko ikasleekin. Adibidetzat jo daiteke berriki stratasys patentearen liberazioak eta opensource modeloen garapenak negozio forma berrietan izan duen bilakaera, Guazen edo Tumaker bera bezalako enpresak sortuaz. Zentzu honetan, Tumakerrek biomedikuntza, garraioa edo ehuna bezalako sektoreetako agente ezberdinekin harreman profesionalak garatzea lortu izan du, mantenu kostuak ezabatzen dituzten %100 fidagarriak diren inprimatzaileetan duen espezializazioari esker.\nIkasleari zuzendutako hitzaldia\nAitziber Eizagirrek emandako hitzaldia Industriako Fabrikazio Gehigarriko Masterreko ikasleek duten interesari eta ikaslea 4.0 Industriaren oinarri zientifiko-teknologikoan ahalduntzeko helburuari erantzuten dio. Materialen zientziatik hasita diseinu eta fabrikazio optimizazioraino aurkitzen diren esparruak lantzeaz gain, fabrikazio paradigma berrira egokitzen diren negozio ereduen inguruan hitz egin zen bertan. Gauzak horrela, makinen arkitektura eta inprimatzeko prestazio altuak dituzten materialen inguruko hausnarketa bat eginez, Industriako Fabrikazio Gehigarriko Masterreko ikasleek sektore hau ikuspuntu profesional batetik ezagutzeko aukera izan zuten.


non-stop eskalada bloga: MONTREBEI - Ksurulaina bidea\nGaurko egunean, oraindik, denboran bidaiatzeko dugun era bakarra oroitzapenen bidez da, atzera egitea alegia, gure memorian gertaera eta leku bereizietara bueltatzea da aukera.\nBurutapen hau pasatu zitzaidan kaskezurretik, lo zakuaren goxotasunean lurrean etzana, l'estall herri utzian, Santiago Domingo zenaren etxeko sabai higatua begira nengoela, gau hotza bertan pasatzeko prest geunden Gorka Lertxundi eta biok.\nL'estall, Santiago Domingo, Montrebei; esanahi handiz betetako izen hauek, lehen aldiz, ezagutzeko aukera aurreko mendearen bukaeran izan nuen, Dani, Ra eta Karmel-ekin egindako bidai eder batean suertatu zitzaidan abagunea. Santiago orain etzana nagoen etxe honetan bizi zen, bakarrik, ez zituen mendi hauek uzteko inongo asmorik, bera herri isolatu honetan jaioa zen, eta bizitza gorabeheratsu baten ondoren bertan hil nahi zuen.\nHona bueltatzeko bigarren aukera urte dezente geroago izan nuen, bakarrik etorri nintzen orduan milaka Lore eta zuhaixken usain gozoz asetua dagoen lur honetara, Santiagok bere bizitzaren azken arnasak dastatzeko aukeratu zuen egoera berdinean azaldu nintzen ni, soilik, baina garai horretarako Santiago iadanik ez zegoen L'estallen. Eskalada esperientzi izugarri bat izan nuen Existencialismo bidea bakarka egitean, asko markatu ninduen eskalada honek ondorengo urteetan.\nLaugarren aldi honetan Gorka Lertxundirekin nago, eta erronka ausart batekin goaz horma erraldoi horretara, Ksurulaina bidea era askean, eta hiltzeak erabili gabe igo nahi dugu bi egunetan. Behin bakarrik egiña dago balentria, eta ez da izango lan makala erepikatzea. Josep María Alsinak eta Endika eskalatzaile kataluinarrak zabaldu zuten bide ausart hau 90ko hamarkadan, garai buelta ezin haietan ospe handia izan zuen igoera honek. Urteetan zehar errepikapen bakan batzuk izan ditu, baina guztietan puntakoena Nill-ek eta bere lagun katalanek orain gutxi burutu dutena da, artifizial ziren luze guztiak era askean eta iltzerik sartu gabe igotzea lortu dute, guk Kataluniar hauen testigua hartuz erronka berdina dugu helburu.\nEtxeko goxotasunean orain, Gorkarekin batera bizitutakoak oroitzapenak dira jadanik, ahaztu ez nahi ditudan gogorapenak ditut.\nGoizean goiz esnatu giñan lo gutxi egin ondoren, beti gertatzen zaigu, bidai luze bat egin beharra dago Euskal Herritik Montrebeira iristeko, ordu txikietan hartzen dugu deskantsu. Gosari arin bat egin ondoren eskalada materialea prestatzen hasi giñen, naiz eta bi egunetako eskalada baten aurrean egon ez zigun denbora asko hartu dena prestatzeko eginkizun honek, sobran esperientzia dugu iadanik eta erraz iristen gara adostasun batetara.\nGorkak petate handi bat eta nik eskalada materialez betetako motxila generaman bizkarrean, Congosteko errekazulora daraman malda astunetik behera gindoazen bideari arreta asko jarriaz, galtzeko ariskua handia da hemen. Urrutian behe laino desatsegin batek estaltzen zuen gure helburua zen horma, hilobiaz haraindiko zulo batetara gindoazela zirudien, ezagutzen genuen egoera batetara. Laino itxi ezak arrapatu gintuen momentuan haize zakar batek hasi zitzaigun joka, zaila egiten zen bide zidor estua segitzea.\nEta bat-batean ia konturaturik gabe eguzki goxo izpiek besarkatu gintuzten, beltza zena zuria bihurtu zen, eguerdiko hamabiak ziran iadanik, eta soilik hasi berriak giñan.\nPetatea hormatik mugitzea eskaladaren zailtasun bat zen, bigarren luzearen bukaeran dagoen jardinean zaku astuna uztea lortu genuenean helburuetako bat egina zegoela sentitu genuen.\nGure bibaka leku izan behar zuen terraza horretatik gora al genuen guztia eskalatu nahi genuen eguna bukatzerako, eta soka fixoz ornitua utzi, hurrengo egunerako eskaladari zati garrantzitsu bat kentzearren.\nEgunaren azken argiak arrapatu gintuen laugarren luze hau bukatzerako, sokak bertan fixatu genituen eta bibakaren erosotasunera jaitsi giñan, deskantsua behar genuen.\nEgiazale izanik, esan beharra daukat, Gorkak eskalada hau proposatu zidanean eta nire baiezkoaren arrazoietariko bat, ein handi batean, bibaka proposatzen zuelako izan zen, eskalada erritmoak erakarri ninduen.\nEz zidan huts egin bibakak, gau eze, haizetsu, hotz eta deseroso horrek.\nEskaladaren bigarren eguneko goiz ilunean haizeak gogoz astintzen zuen oraindik, ahalegin handia egin beharra zegoen lo zakutik ateratzeko, proiektuaz amore eman edo aurrera segi arteko aria oso fiña zen goiz itsusi horretan, eskerrak gosari koxkor batek gauzak beste kolore batez ikusten uzten dizula.\nAurreko egunean jarritako soketatik gora hasi giñan igotzen geneuzkan arropa guztiak soinean genituela, mugimenduak berotasunean sartzeko esperantzan gindoazen metroak irabazten eskalada soka fiñetatik gora.\nIa eguerdiko hamabiak izango ziren Gorkak katu oinak jantzi zituenerako, momentu horretan ere makiltxoen legeaz gogoratu nintzan, pagatuak ere ez genituen lan horiek egingo, eguzki printze batzuk lortzen zuten be laino itxia gurutzatzea, itxaropen epel bat sortuz gure animo hoztuetan.\nBostgarren luze honetatik haurrera haitzaren kalitateak asko hobetu zen, eskalada mugimendu arriskutsu askoei plazera ateratzeraino, bidearekin bat egiñak geunde jadanik, Ksurulainaren nortasunaz irentsiak.\nLuzeen kalitatea eta edertasuna handitzen dijoaz gora egiten dugun bitartean, seigarren sokada asko gustatu zitzaidan, ezin hobeto zabaldua dagoela diot, kalitate aparta dauka.\nZortzigarren sokada urteetan Montrebeiko luzerik desiratuena izan da, iltzeen trabesiaz ari naiz, izugarri ona da tirada hau, jokaleku pare gabe batean zaude sartua, eta irteera arrakala fin bat da trabeska hartzen dena, serio eskalatu beharra dago.\nBi luze falta zitzaizkigun bakarrik bidea bukatzeko, azkenengo bi 6b+ak, dagoeneko gaua gainean genuen, Ksurulaina bideak orduak irentsi egiten ditu, paretako hamaka beharrezko izango genuen bilera horretan gaua pasa eta hurrengo egunean bi luze hauek igotzeko, ez genituen material horiek. Ksurulaina bidea errepikatua duten sokada gehienak guk egin genuen maniobra berdiña egin beharrean izan ziran, sokada denak ez badira izan ere, errapel txiki batez Totxaires bidea hartu, honen 6C luze motz bat egin eta Cade bidearekin bat eginez hazken hau gauaren deserotasunean eskalatu. Penaz, egindako esfortzu guztiak alperrekoak izan diren zapore gaziaz, errapel txikia egin behar izan genuen.\nOndorengoak kontatu ditudan bezala suertatu ziren, gauak mugimendu guztiak mantsotzen ditu, eta kotxearen segurtasunera iristerako ordu txikiak ziran, Santiagoren etxe zakartua aukeratu genuen gure gorputz txikituak etzan eta deskantsu desiratua hartzeko.\nPublicado por mikel saez de urabain gabilondo en 2:45\nXabier Intziarte 13 de diciembre de 2019, 6:43\nZorionak! Lan bikaina dudik gabe\nmikel saez de urabain gabilondo 16 de diciembre de 2019, 0:01\nMila esker Xabi¡¡¡\nLagunen animoak lagungarri dira horrelakoak egiteko.\nalbertganxets 16 de diciembre de 2019, 9:30\nDos días intensos... de exprimir el físico y el tarro. Bravo!\nEneko 16 de diciembre de 2019, 9:45\nZorionak Mikel ta Gorka. Handiak zarete!!!!!\nnil 30 de diciembre de 2019, 12:48\nlymacsau 10 de abril de 2020, 7:15


Ahuntzak | Online larre nekazaria | October 2019\nNola gorde eta nola elikatzeko ahuntz ahuntzak\nAhuntzak animaliak nahiko dibertigarriak dira mantentze-lanetan eta elikaduran, baina ordena dena izango litzateke. Animaliak esne potentzialari dagokionez burutu ahal izateko, ahuntzak eroso egon behar dute bizi diren gelan. Dieta orekatua izan beharko lukete, beraz, gorputzak janaria prozesatu behar du esnekiak askatzeko.\nNola eraiki zeure ahuntzarako baserri bat: gomendio praktikoak\nInolako zalantzarik gabe, animalia baten produktibitatearen baldintza garrantzitsuena osasuna da eta atxiloketa baldintza nagusiak betetzean soilik ziurtatu daiteke. Ahuntzak mantentzeari dagokionez, azpimarratu beharrekoa da zein leku hartzen duzun, ukuilura, egonkorra, ardien etxea edo bereziki eraiki den granita bat, edozein dela ere, leku hau ez da gaixotasunak eta heriotza eragiten.\nNola aldatu txerriak ardi eta ahuntzak\nBarazkia aipatu duten herritarrek ia gogoratzen dute "heriotza beltza" izeneko izen gaiztoa merezi duen giza gaixotasun izugarri hori azken mendearen erdialdean txertoen ondorioz garaitu zuela. Baina nekazariak, batez ere ardi eta ahuntz basatiak ehizatzeari dagokionez, nekez pentsatuko dute jendeari: beraientzat, ardiak eta ahuntzak eta gaur egun arte abeltzaintzako arrisku handia adierazten du.\nAhuntz hasiberrientzako aholkuak eta trikimailuak\nAhuntz - abeltzaintza arlo errentagarrienetako bat. Ahuntz ekoizpena haragia, esnea, artilea, larrua eta larruak dira. Ahuntzak duen abantaila nagusia moldagarritasun handia izatean datza, beraz, etxean hazten den ahuntzek ez dizute zailtasun handirik sortuko. Nola aukeratu ahuntz bat Ahuntz bat aukeratzerakoan, ardura handiz joan behar da.\nKetosis ahuntz batean: gaixotasun seinaleak, tratamendua\nGaur egun, etxeko ahuntzak ugaltzea bihurtu da ustiategietan. Beren edukia negozio errentagarria da ahuntz esnearen propietate onuragarriak direla eta, horren prezio altua behi eta animalia horien zaintzeko erraztasunarekin alderatuta, baina batzuetan arazoak sortzen dira. Arazo horietako bat ketoida da.\nAhuntzak jezteko makinak erabiltzea eta aukeratzea\nBerriki, eskuzko ekoizpenaren atzealdean ez da baserri handietan bakarrik agertu, baizik eta ustiategi pribatuetan ere. It da maskoten produktu erabilgarria lortzeko modu erosoa ordezkatzen du, jezteko makina bat erabiliz. Metodo hau ez da behiek bakarrik aplikatzen, baizik eta beste animalia batzuek ere, bereziki ahuntzak.\nAhuntz-gaixotasunak eta haien tratamenduaren berezitasunak\nAhuntz kalitate handiko esne osasungarria eskaintzen duen maskota ospetsua da. Modestua da, edozein baldintzetara egokitzen da, ia janaria jaten du, janari erraz aurkitzen du eta, arreta eta baldintza egokiekin, ez du arazorik sortzen. Ahuntzak oso gutxitan gaixotzen dira, baina animaliak nola egiten duen eta nola tratatu jakitea jakin behar duzu.\nZenbat esne ematen du eguneko ahuntzak\nEtxeko ahuntzak haragia, esnea, larrua eta larrua ekoizteko planteatzen dira. Ahuntz-hazkuntza burutzen dutenek batez ere interesa izango dute ahuntz esnea aldi jakin batean eman dezakeen zenbatekoa eta adierazle horietan berunezko arrautzak sortzen dituena. Iruditu elkarrekin. Adinaren arabera, ahuntzak esnea ematen hasi dira. Ugaztunen klase guztietako animaliek bezala, ahuntzak amaren ondoren esnea dute, bere helburu nagusia da seme-alabak elikatzeko.\nAhuntz koipea: zer da erabilgarria, zer tratatzen, nola urtu\nAhuntz-koipe oso denbora luzean oso erabilia da sukaldaritzan eta ohiko medikuntzako hainbat errezetan. Ondo erabilitakoan, erremedio hau eztul, catarrhal gaixotasunak, gastrointestinal gaixotasunak, larruazaleko arazoak, etab. Zer propietate ditu produktua, eta nola egin miraria sendatzea, artikulu honetan kontuan hartu dugu.\nAhuntzak esnea emateari utzi dio: horiek kentzeko arrazoiak eta metodoak\nAhuntz jabeak askotan kexatzen dira animaliak esnearen errendimendua nabarmen murriztu duela edo erabat galdu duen esnea. Esnearen errendimendua murrizteko arrazoia ulertzeko, beharrezkoa da ahuntzak zein diren eta nola elikatzen diren aztertu. Esnea erortzearen beldur izatea beharrezkoa den egunean, ahuntz batek ez du beti esne kopuru bera ematen.\nAhuntz Mastitisa: Gaixotasunaren arrazoiak eta tratamendua\nBaserri batean ahuntzak oso errentagarriak dira, baina kezkagarriak dira. Animaliak kontu handiz behar dira, etxebizitza baldintza eskasak abereen gaixotasunaren itxura eragiten duelako, irabaziak nabarmen galtzea eta baita abeltzaintza galtzea ere. Gaixotasun horietako bat udder mastitis da.\nOkota ahuntz: zer egin, batez ere, umeen zainketa\nAhuntzaren hazkuntza zure ustiategian produktu baliotsuekin aberastu daiteke: esnea, haragia, artilea eta larrua. Abeltzaintza sendoa eta osasuntsua izateko, nekazariak haurdunaldiaren eta abeltzaintzaren seinaleak ezagutu behar dituzte. Ahuntzak ahuntz batean nola deitzen diren jakitea artikulu honetatik ikasiko duzu zure animalia laster bildatuko dela, nola ikasteko erditzeetan dauden patologiak eta bestelako animaliak hazteko beste zenbait gauza jakiteko.\nAhuntz ehiza: seinaleak eta nola identifikatu\nAhuntzak hazten direnean, estaltze prozesua oso garrantzitsua da. Dena ondo egiteko eta denboran, ahuntz prest dagoena zehazteko gai izan behar duzu. Zer da ehiza? Ehiza lagun egiteko borondatea da; Prozesu hau estrus deitzen zaio. Hainbat animalia ezberdina da.\nZenbat belar ahuntz behar da neguan eta nola prestatu\nNeguko ahuntzentzako belarra biltzea zaila da eta denbora askoz ere luzeagoa da, abeltzaintzaren bizitza eta osasuna hilabete askotan zehar erabaki egokiak eta egokiak izango dira. Zuriuneekin lan egitea udaberrian edo udako hasieran amaitu behar da eta ez hasi udazkenera atzeratu arte arazoak eta arazoak ekiditeko.\nNola hiltzen eta moztu ahuntz\nEtxeko ahuntzak hazkuntzan eta mozten dira. Animalien hilketaren teknologia zuzena errespetatzea ahalbidetuko du larruazala eta larruzko estaldura egoera onean mantenduz eta eragin positiboa izango du haragi zaporeak ere. Nola ahuntz bat behar bezala hiltzea eta haragia zatitzea, ikus dezagun.\nAhuntzak ez du ehizara iristen: ehiza estimulatzeko moduak\nAhuntzak abereak hazteko arrazoi nagusia animalien ugalketa ugaltzeko gaitasuna da. Eta horretarako jabeak ondo jakin beharko luke emakumeak ehizatzerakoan nola jokatzen duen. Eta, jakina, zer egin behar ez baduzu eta zergatik. Noiz hasten da ehiza bat? Ahuntz gazteak 7 eta 9 hilabeteetan hasten dira, baina emakumeak 1.5 urte bitartekoak dira.\nNola zehaztu haurdunaldia etxean ahuntz batean\nHazle askok ahuntzak mantentzen dituzte esnea lortzeko ez ezik, baina ugaltzeko ere, beraz, ahuntzaren itxura emakumezkoen eta gizonezkoen estekatzea egiten da. Emakumeen osasuna zaintzeko eta seme-alabak bideragarriak sortzen direla bermatzeko, animaliaren haurdunaldia nola egiaztatu egiaztatu behar duzu, ahuntz eta jaioberriei beharrezko arreta ematea eta ematea.\nNola deitu ahuntz bat?\nEtxean umeen jaiotza emozio positibo asko sortzen dira eta, kasu honetan, jaioberriaren ezizena aukeratzerakoan sortzen da. Ahuntz gazteak prestakuntza bikaina dute, jabeak ezagutzen dituzte eta haiei atxikitzen zaie. Horregatik, haien izena aukeratzea oso serio hartu beharko litzateke.\nAhuntzaren esnetan odola: arrazoiak eta irtenbideak\nNormalean ahuntzak hazten dira esnea lortzeko, behi baino nutritiboagoa eta osasuntsuagoa baita. Jakina, esnearen kasuan ezpurutasuna hautematen bada, kalitatea nabarmen murrizten da eta negozioaren errentagarritasuna gutxitzen da. Esnearen ezpurutasun ohikoenetako bat odola da. Jakin zergatik agertzen den eta nola saihestu.\nNola egin ahuntz elikadura bat zure eskuekin?\nAhuntzen portaera elikagaien kalitatearen araberakoa da. Etxerako hobekuntzarako lehen urratsetako bat elikadurarako ekipamendua da. Zein da janarientzako diseinurako baldintzak eta nola egin zeure burua, irakurri behean. Edozein motatako elikadurarentzako oinarrizko eskakizunak. Bide hauek betetzen dituzte irizpide nagusiak: segurtasuna; erabiltzeko erraztasuna - jabeak denbora laburrean desinfektatu ahal izan beharko luke; elikadurak nahiko erraza den gailua eduki beharko luke, jarioa isuriz babesteko.\nCopyright 2019 \_ Online larre nekazaria \_ Ahuntzak


Material berri bati esker egunetatik minutuetara murriztuko da aeronautikako piezen konponketa | Cidetec\nNEOCROSS deritzo konposite berri horri, eta nabarmen murriztuko ditu ekoizpen- eta mantentze-kostuak\nCidetec Surface Engineering buru-belarri ari dira mantentze-kostuak eta denbora nabarmen murriztuko dituen aeronautika- eta energia-industriarako material berri bat garatzen. Ikerketa hori NEOCROSS proiektuaren zati da, eta proiektuaren helburua desmuntatzeko gaitasuna duten errendimendu handiko konposite eta epoxi itsasgarrien belaunaldi berri bat garatzea eta eskaintzea da.\nKonposite berri horiek ohiko metodoen bidez ekoitziko dira, baina, gaur egungoak ez bezala, desmuntatu eta erraz konpondu ahal izango dira kaltetutako eremuan beroa eta presioa ezarrita.\nNEOCROSS proiektuan garatuko diren konpositeek ohiko termoegonkorren abantaila guztiak dituzte (prestazio termiko eta mekaniko handiak), eta gainera, Cidetec-ek garatutako 3R teknologiaren abantaila guztiak dituzte:\nkonpongarritasuna, birprozesagarritasuna eta birziklagarritasuna. Hori 3R propietateen arduraduna den lotura dinamiko horiek duten erretxin termoegonkorreko sistema berritzaileari esker gertatzen da.\nNEOCROSSek eskaintzen duen abantaila handienetako bat ekoitzitako piezak konpontzeko gaitasuna da, eta horrela, konpositeak konpontzeko gaur egungo teknologien eragozpen gehienak saihesten dira. Material berri hau konpontzeko beroa eta presioa aplikatu behar dira konpongailu eramangarri baten bidez.\nHorrela, minutu gutxi batzuk beharko dira orain arte orduak, edota egunak, behar ziren eragiketak egiteko, eta propietateak % 100ean berreskuratuko dira.\nGainera, desmuntatzeko NEOCROSS itsasgarri berriak kaltetutako zatiak nahieran erraz bereizten utziko du, eta desijeztatutako zatiak desmuntatu egin ahal izango dira konpontzeko.\nNEOCROSSen berrikuntzekin konponketa-teknologia azkarragoak eta merkeagoak garatu ahal izango dira konposatuak desijeztatzeko, ekoizpenean nahiz zerbitzuan ekoitzitakoak, eta gainera ekoizpenean baztertutako piezak ere berreskuratu ahal izango dira.\nHorrekin guztiarekin airelineen kostuak murriztu egingo dira, baita haize-sorgailuen ekoizpenarenak eta mantentze-zentroenak ere.\nNEOCROSS proiektua, "Propietate konpontzaileak dituen epoxi-matrizeko konposite berria gurutzadura dinamikoaren bidez", EUREKA markoko herrialde-kideek eta Europar Batzordeak batera finantzatzen dute, eta 2023an amaituko da.\nProeiktua GAIRESAk koordinatzen du eta, Cidetec Surface Engineering-ekin batera, SOFITEC,GMI Aero SAS eta RESCOLLek parte hartzen dute.


Eskola-kirola nola antolatu? Proposamenak berdintasun, parte-hartze edota adinaren inguruan | Slump doktorearen zaintiratua\nHasiera » Hezkuntza » Eskola-kirola nola antolatu? Proposamenak berdintasun, parte-hartze edota adinaren inguruan\n18 orrialdeko txostenean bildu dute Arrasateko jardunaldiek eman zutena. Hamar gakoren inguruan egin dituzte proposamenak.\n25 urte dira Eskola Kiroleko programak martxan jarri zirela Araban, Bizkaian eta Gipuzkoan. Kirol-maila eta gaitasuna edozein izanik ere, haur guztiek kirola egiteko aukera izatea dute helburu programa horiek eta, zentzu horretan, eragileek barneratua dute etengabe eraldatzea eta behar berrietara egokitzea ezinbestekoa dela. Aurrera begirako pausuak zehaztea xede, “Eskola-kirol eredua. Gogoetak eta proposamenak” jardunaldia antolatu zuen Kirolaren Euskal Eskolak pasa den azaroan Arrasaten, hiru foru aldundien eta Debagoienako Mankomunitatearen laguntzarekin. 100 eragile pasatxok hartu zuen parte.\n“Jardunaldiaren ondorioak” txostenean (PDF) jaso dute informazioa. Parte-hartzaileek adostutako ekarpen-zerrendara jo eta bakan batzuk ekarri ditugu hona, hausnarketa-prozesuak eman duena laburbiltze aldera.\nEskola kirolaren adina:\n0-6 urte: jolas librea, ez arautua eta lehiaketarik gabekoa, legeak babestu behar du.\n6-8 urte: psikomotrizitatea, lehiaketarik ez, legean esan zer egin daitekeen eta zer ez. Instalakuntza publikoen erabilerak mugatu.\n12-16 urte: Eskola Kirolaren bitartez jarduera fisikoa landu, aisialdi eta lehiaketarik gabeko jarduera eginez.\nEskola Kiroleko helburuetan Osasunaren Garapenarena jasotzea. Osasunaren kontzeptu higienikoa eta sanitarioa ez ezik, osasunaren ikuspegi osoa hartu beharko litzateke aintzat. Alegia, ongizate psikofisikoa eta emozionalera hedatu behar da.\nDoping edota sustantzia toxikoak debekatzearen aipua egitea. Bereziki, ikuspegi bikoitz batetik, osasunari kalte egin dakiokeen ikuspegitik eta bigarren alor bat, etika zehatz baten garapenarenetik.\nHezkuntzaren parte hartzea:\nHezkuntza formalaren jarraipena izan. Kirol koordinatzailearen figura hezkuntzatik bultzatu, ordainketan, lan kargekin edota programekin.\nBeharreko prestakuntza, monitoreen tituluak zehaztu.\nIkastetxe eta kirol elkarteen arteko sinergiak administratiboki bultzatu.\nUdalen parte hartzea:\nUdalak parte hartzea garrantzitsua izan beharko luke koordinazio eta antolaketa mailan, egitura egonkorrak mantentzeko eta instalazioen erabileran. Konpetentzia hauek gehiago zehaztu behar dira Dekretuan.\nTaldeak, bai entrenamenduetan bai lehiaketan hasieran eratu ziren bezala mantendu behar dira (genero aldetik).\nEntrenamenduetan (taldeak) eta lehiaketetan, gaitasunen arabera parte hartuko da.\nEmakumeak ahaldundu eta arautegian ikusi arazi (epaileak, juezak, entrenatzaileak).\nPrograma bereziak sortzea behar bereziak dituzten umeentzat.\nKirol modalitateak egokitu jende gehiagok parte hartzeko.\nEskola Kirola antolatzen duten eragile eta elkarte espezializatuen arteko lotura erraztu.\nEskola kirolak egun duen finantziazioa hobeto kudeatu behar da: Kalitatezko eskola kirola bermatzen duten banaketa-irizpideak ezarriko dira (proiektu zehatzak); laguntzak ez monetarioak izan daitezke (koordinatzaileak, instalakuntzak…); diru laguntzen kontrola eman behar da, benetan helburu hezitzaileetara edo eskola kirolera heltzen direla bermatzeko.\n– “Jardunaldiaren ondorioak” txostena osorik (PDF)


Azpeitian, nokaren erabilerari buruz hitz egiteko elkartu ziren emakumeak. Argazkia: Uztarria.eus.\nGoizean, mahai ingurua eskaini zuten Onintza Legorburuk eta Eli Pagolak, Garbiñe Bereziartuak gidatuta, eta dozena bat lagun inguru elkartu zen solasaldian. Arratsaldean, berriz, Nokadromo izena eman zioten saioa egin zuten. Hain zuzen ere, 15:30ean hasita, noka praktikan jartzeko aukera izan zuten hainbat emakumek. Besteak beste, jolasak baliatu zituzten noka praktikatzeko, eta giro ederra nagusitu zen saioan.\nAlbiste hau Uztarria.eus-ek argitaratu du eta Creative Commons lizentziari esker ekarri dugu.\nNokadromoan jo eta su hitanoa erabiltzen. Argazkia: uztarria.eus.\nKanal hauetan artxibatua: Hitanoa | Feminismoa


Fidelizazio programaren pribatutasun-politika\nPribatutasun-politika horren azken berrikuspen-data 2021eko otsailean izan zen\nPribatutasun-politika horrek, datu-kontrolatzaileek [Pribatutasun-politika honetan Datu Kontrolatzaile, gu, guk edo gure gisa aipatzen direnek] (ondoren zehazten den moduan), gure Fidelizazio Programaren antolamenduaren testuinguruanzure datu pertsonalak nola biltzen eta prozesatzen dituzten azaltzen du (merkataritza-guneko webgunearen eta aplikazioen barruko zurefidelizazio konturako sarbidea barne, modu kolektiboan “Zerbitzuak” izendatuta).\nPribatutasun-politika horrek hauek estaltzen ditu:\n1/Datu-kontrolatzailearekin harremanetan jartzeko datuak\n2/Nola bilduko ditugu zure datu pertsonalak?\n3/Zure datu pertsonalen prozesamenduari buruzko datuak\n4/Nola partekatzen ditugu zure datu pertsonalak?\n5/Nola gordetzen ditugu modu seguruan zure datu pertsonalak?\n6/Zure datu pertsonalak Europako Esparru Ekonomikotik kanpo transferitzen al ditugu?\n7/Datu pertsonalak direla-eta dituzun eskubideak\n9/Erabakiak modu automatizatuan hartzea/profilak egitea\n10/Transferentzia titulartasuna aldatuz gero\n11/Pribatutasun Politika honen eguneratzea\n20000000 €-ko kapitala duen sozietate anonimo sinplifikatua\nHelbide soziala: 7 place du Chancelier Adenauer 75016 París\nParisko Erregistroan 414878389 zenbakiarekin inskribatua\nCOMUNIDAD DE PROPIETARIOS -ekin eta Unibail Management Data Privacy Team-ekin (bere DPOarekin barne) posta elektronikoz jar daiteke harremanetan data.protection@urw.com helbidean edo posta bitartez 7 place du Chancelier Adenauer 75116 Paris helbidera idatziz.\nOro har, Taldeko Datu-kontrolatzaileak, Tokiko datu-kontrolatzaileari laguntzeko eta talde-mailan gobernantza orokorra bermatzeko prozesatuko ditu zure datu pertsonalak.\nFuntzio batzuk modu zehatzean esleitzen zaizkio Tokiko datu-kontrolatzaileari edo Taldeko Datu-kontrolatzaileari, honela:\nTokiko datu-kontrolatzailearen eginkizunak:\nTokiko datu-kontrolatzaileak jakinarazpenak bidaltzeko, dagokion merkataritza-guneko eskaintza eta ekitaldi espezifikoen berri emateko eta eskaintzak helaraztekoprozesatuko dituzure datu pertsonalak.\nTaldeko datu-kontrolatzailearen eginkizunak:\nTaldeko datu-kontrolatzaileak datuak prozesatzeko eta zerbitzuak emateko hainbat akordio egin ditu zerbitzu-hornitzaileekin, Fidelizazio Programan erregistratzeko edo MerkataritzaGunea aplikazioa deskargatu eta erabiltzeko aukera teknikoa emateko.\nTaldeko datu-kontrolatzailea arduratuko da, halaber,tokiko datu-kontrolatzaileak bidaliko dituen eta talde mailan koordinatuko direnjakinarazpen batzuk prestatzeaz. Gainera, taldeko datu-kontrolatzaileak eskaintza bereziak negoziatuko dituhirugarrenekin, eta Fidelizazio Programako kideek eskaintza horiek eskuratu ahal izango dituzte.\nTaldeko datu-kontrolatzaileak helburu honekin prozesatuko ditu zure datu pertsonalak:\nFidelizazio Programan duzun erregistroa kudeatzea\nMerkataritza-gunearen barruan duzun jokabidea aztertzea, hurrengo taulan (3.1) zehazkiago zehazten den moduan, interesatzen zaizkizun eskaintza eta ekitaldi pertsonalizatuak helarazteko\nTokiko datu-kontrolatzaileak eta Taldeko datu-kontrolatzaileak baterako datu-kontrolatzaile gisa jardungo dute, eta, aurrerantzean, batera “Datu-kontrolatzaile”, “Gu”edo “gure” deituko zaie.\nZure datu pertsonalak baliabide hauen bidez biltzen ditugu:\n- Zuzenean zugandik; edo/eta\n- Zerbitzuez egiten duzun erabileratik\nFidelizazio Txartela erabiltzen duzunean, birtuala barne, bisitan eskaneatzen bada, zure Fidelizazio Txartela erabili den zerbitzu motari buruzko informazioa bilduko dugu (adibidez: ekitaldiak, urtebetetze-oparia…), hau da, gure merkataritza-gunean duzun presentziari buruzkoa.\nGure merkataritza-guneko app-a edo webgunea erabiltzaile autentifikatu gisa erabiltzen duzunean, hauek biltzen ditugu:\nBisiten maiztasunari buruzko informazioa, merkataritza-gunearen barruan egiten dituzun ibilbideei buruzkoa, betiere informazio hori biltzekoaldez aurretik idatzizko baimena lortu badugu (Merkataritza-gunea aplikaziorako soilik - Ikus 8. artikulua Geolokalizazioa).\nc. Webgunea erabiltzen duzunean eta cookie-ak erabiltzea onartzen duzunean, onartu dituzun cookie-ak biltzen ditugu. Cookien erabilerei eta politikari buruzko datu guztiak Erabilera Termino Eskuragarrietanaurkituko dituzu, esteka honetan klik eginez:\nDatuak biltzeko modu horiei buruzko datuak “Inplikatutako datu pertsonalak” atalean ematen dira, hurrengo 3. atalean erreproduzitutako taulan.\n3.1 - Taula honetan hauekin lotutako informazio guztia aurkituko duzu:\nZergatik ari garen zure datu pertsonalak prozesatzen (helburu espezifikoa)\nZer datu pertsonal dauden inplikatuta (inplikatutako datu pertsonalak)\nZein lege-oinarriren arabera ari garen zure datu pertsonalakprozesatzen (lege-oinarria)\nZenbat denbora ari garen zure datu pertsonalak gordetzen (atxikipen-aldia)\nZer eskubide balia ditzakezun zure datu pertsonalei dagokienez (Eskubideak)\nInplikatutako datu pertsonalak\nKontserbatuko diren aldia\nEskubide erabilgarriak lege oinarriaren araberakoak dira\nFidelizazio Programan erregistratzearen kudeaketa\nZuk zuzenean emandakoa:\nEzinbestekoa:titulua,izena, abizenak,helbide elektronikoa,jaiotze-data\nAukerakoa:telefono zenbakia,zure matrikularen plaka,interesduna merkataritza-gunean lanean ari dela dioen informazioa.\nHirugarren batek guri emandakoa:\nKontratu bat ematea(Fidelizazio Programaren Erabilerarako terminoak)\nDBEOren 6 (1) b artikulua\n3 urte azken harreman digitaletik edo zerbitzuen erabileratik\nHil eta gero zure datu pertsonalen ondorengo prozesamenduari buruzko jarraibideak.\nMerkataritza Zentroak antolatutako ekitaldietako partaidetzaren kudeaketa\nKontuan izan jakinarazpen bat bidali ahal dizugula, ekitaldian parte hartu ahal izateko (adibidez:ekitaldiakparte hartzekoerregistro-egiaztagiria izatea eskatzen badu).\nhelbide elektronikoa,izena, abizena, telefono zenbakia\nDatuen Kontrolatzailearen interes legitimoafidelizazio-programako kideei aukera emateko beraiei zuzendutaantolatutako ekitaldietan parte hartzeko eta ekitaldi horren segurtasuna bermatzeko.\nDBEOren 6 (1)f artikulua\n6hilabete ekitaldiaren ondoren\nProzesamenduaren aurreko eragozpena\nMerkataritza-guneko aparkalekurako zure sarbidea erraztea\nHirugarren batek emandakoa:E/D\nIkus datuak 3.2 atalean\nZuk zuzenean emandakoa:E/D\nTransaction Connect-ek emandakoa:erosketaren zenbatekoa, eguna eta denda\nKontratu bat ematea(FidelizazioProgramaren Erabilerarako terminoak)\nFidelizazioprogramaren eskaintzen eta onuren kudeaketa\nZerbitzuetarako doako sarbidea (Fidelizazio Programaren erabilera-terminoetan zehaztutako baldintzetan):\nObjektuen (kotxetxoak, aterkiak) mailegua\nFidelizazio txartelaren zenbakia,barra kodea,izena,abizena,jaiotze data\nEz dago eskaintzak eta onurak erabiltzeko biltegiratzerik.\nFidelizazio-txartela eskaneatzen bada (inoiz ez komunak erabiltzeko),zurebisita-data eta erabilitako zerbitzu/eskaintza motajasoditzakegu\nFidelizazio Programako kideentzat antolatutako lehiaketetan parte hartzea\nFidelizazio txartelaren zenbakia,izena, abizenak,jaiotze data,lehiaketan bertan egon daitekeen informazio pertsonala (galderen erantzunak)\nKontratu bat ematea(lehiaketaren arauak)\nIrabazleei sariak banatu eta hilabete\nFidelizaziopuntuen bilketa aktibatu dutenFidelizazio Programako kideei sariak ematea(adibidez: aldi jakin batean gutxienez [zehaztu gabeko kopurua] euro gastatu dituzten pertsonen artean ausaz aukeratutako kide bati emandako saria –dagokion esparruan berariazko jakinarazpena egingo litzaiekekideei)\nDatu-kontrolatzailearen interes legitimoa programa kudeatzeko, bere datu-basea eta merkataritza-gunean gastatutako zenbatekoa handitzeko, eta kideen interes legitimoa sariak lortzeko\nEz dago datu espezifikoen atxikipenik, informazioa fidelizazio-puntuen bilketaren esparruan gordetzen baita; kontsultatu jarraian\nFidelizazioprogramari buruzko informazioa emateko komunikazioaren kudeaketa\n(Adibidez: Fidelizazio Programako kideentzat soilikdenekitaldi bati buruzko informazioa)\nFidelizazio txartelaren zenbakia,titulua,izena, abizena,helbide elektronikoa\nPosta elektronikozedo/etaSMS bidez, zure telefono mugikorraren zenbakia eman badiguzu\n3 urte azken harreman digitaletik edo zerbitzuen erabileratikedo baimena kendu arte, lehenago gertatzen dena.\nZerbitzuen informazioa/erabilera aztertzea:\nEskaintza pertsonalizatuak eskaintzeko; eta\nZureigurikimenak eta beharrak hobeto ulertzeko eta ezaugarri eta zerbitzu berriak garatzeko.\nKontuan izan, ikuspegi horretan, dagokion zutabean zerrendatutako datu pertsonalak konbinatuko ditugula.\nZuzenean zugandik lortuak:zuk eman dezakezun informazio guztia.\nZure jardueratik lortutakoa:\nMerkataritza-guneak antolatutako ekitaldietan parte hartzea\nWifiarenzureerabilera: merkataritza-gunea bisitatzeko data\nFidelizazio-puntuen bilketaren erabilera\nZerbitzu bat erabiltzeko edo merkataritza-gunean ekitaldi batean parte hartzekofidelizazio-txartela eskaneatzen denean\nDatu-kontrolatzailearen interes legitimoa bezeroa hobeto ulertzeko, zerbitzuedo/etaeskaintza egokiak eman ahal izateko, eta fidelizazioko kideen interes legitimoa eskaintza eta zerbitzu pertsonalizatuak jasotzeko.\nDBEOren 6 (1) f artikulua\n-Cookie-ak haien adostasunaren legezko oinarriaren gainean bakarrik biltzen direla (DBEOren 6 (1) (a) artikulua\n-Wifia erabiltzearekin lotutako informazioazurebaimenean oinarritzen dela(DBEOren 6 (1) (a) artikulua)\n=>Baina informazio horren azterketa, hemen deskribatzen den bezala, interes legitimoan oinarrituta egiten dela (DBEOren 6 (1) f artikulua)\nGeolokalizazioa(merkataritza-gunearen barruan bakarrik,Merkataritza-gunea aplikazioaren bidez)\nZerbitzuaren erabilerak emandakoa: merkataritza-gunearen barruko kokapen-datuak\nHirugarren batek guri emandakoa:E/D\nBaimena (MerkataritzaGuneaaplikazioaren bidez emana)\nDBEOren 6 (1) a artikulua\nGuk ez duguzure geolokalizazioa gordeko.\nDatu pertsonalekin zerikusia duten kideakfidelizatzekoeskaerei erantzutea\nIzena, abizenak,helbide elektronikoa,Fidelizazio-programako kide-zenbakia edo NANaren kopia, aplikagarria bada\nDBEOren 6 (1), f) artikulua\nHarreraren urte naturala, gehi 5urte\nZure identifikazio-txartela eskatzen bada, zure nortasuna egiaztatu eta berehala ezabatuko da\nGure zerbitzuei buruz duzun iritzia lortzea\nZuk zuzenean emandakoa:gure aldetik emandako zerbitzuei buruzkogaldetegi baten erantzunak.\nDatu-kontrolatzailearen interes legitimoa bezeroa hobeto ulertzeko, zerbitzuak hobetzeko eta egokiak diren zerbitzuakedo/etaeskaintzak emateko\nLegezko erreklamazioak ezartzea, gauzatzea edo defendatzea(Adibidez, legea betearazteko ardura duen erakunde bat edo erakunde arautzaile bat delitu edo gertakari bat ikertzen ari denean)\nErreklamazioarekin edo auziarekin lotutako datu pertsonal egokiak\nDatuen kontrolatzailearen interes legitimoa,beredefentsa ziurtatzeko;\nerreklamazio/auzi motaren araberakolegezko epea\nHil eta gero zure datu pertsonalen ondorengo prozesamenduari buruzko jarraibideak\n4/ Nola partekatzen ditugu zure datu pertsonalak?\nZure datu pertsonalak hauekin parteka ditzakegu:\n1. eranskinean zerrendatutako gure prozesadoreekin; hirugarrenenegungo gure prozesadoreen zerrenda hurrengo 1. eranskinean argitaratzen da. Zerrenda aldian-aldian eguneratzen da, eta sozietatearen izena, sozietatearen helbidea eta zerbitzu-hornitzailea prozesatzeko berariazko helburua jasotzen ditu;\nLegezko edo erregelamenduzko demandei, agindu judizialei, zitazioei edo legezko prozesuei erantzuteko edozein agintari eskudun edo legezko erakunderekin, beharrezkoa bada aplikatu beharreko legeria betetzeko;\nEdozein lagapen-hartzailerekin, datu pertsonalak gure aktibo guztiak edo batzuk beste sozietate bati saltzeko edo transferitzeko transferitzen direnean;\nGure aseguru-etxeekin, abokatuekin, beste aholkulari eta auzitegiekin, erreklamazioak betearaztean edo/eta gure jarrera defendatzean;\nGeure gain hartzen dugu gure esku dauden datu pertsonal guztien segurtasuna, eta zure datu pertsonalak babesteko konpromisoa hartzen dugu. Beraz, beharrezko segurtasun-neurri tekniko eta antolaketa-neurri guztiak jarri ditugu indarrean, eta, gure hornitzaileak horretan oinarrituta aukeratu ditugu.\nDatu espezifikoak prozesatzeko akordioak egin ditugu 1. eranskinean zerrendatutako zerbitzu-hornitzaile bakoitzarekin, eta haren neurri tekniko eta antolaketa-neurri orokorrak egiaztatu ditugu. Zerbitzuen hornitzaileek soilik datuak prozesatzeko baimena izango dute, datu-prozesatzaile gisa, Pribatutasun Politika honen xedapenaren arabera, gure izenean eta gure jarraibideen arabera.\nHala ere, ezin ditugu kontrolatu Interneten erabilerarekin zerikusia duten arrisku guztiak, eta datuen segurtasuna ere guztien zaintzaren eta teknologia horien erabilera egokiaren mende dago. Horregatik, gure bezeroak Interneteko zerbitzuak erabiltzean sor daitezkeen arriskuen aurrean adi egotera gonbidatzen ditugu.\n6/ Noiz transferitzen ditugu zure datu pertsonalak Europako Esparru Ekonomikotik kanpo?\nHirugarrenen zerbitzuen hornitzaileak erabiltzen ditugu, zuri zerbitzuak ematen eta zure datu pertsonalak gure izenean prozesatzen laguntzeko. Hirugarrenen zerbitzuen hornitzaile horiek beti egongo dira segurtasun- eta konfidentzialtasun-betebeharren mende, Pribatutasun Politika honen eta aplikatu beharreko legediaren arabera.\nKontuan izan kanpoko zerbitzuen hornitzaile batzuk EEEtik (Europako Esparru Ekonomikotik) kanpo daudela eta, beraz, datuak babesteko maila egokia ematen ez duten herrialdeetako datu pertsonalak eskuratu eta prozesatu ditzaketela. Transferentzia hori EEEtik kanpo eginez gero, Europako Batzordeak hartutako klausula eredugarriak txertatzen ditugu, handik sartu eta prozesatzen denean zure datu pertsonalek babes-maila egokia izango dutela bermatzeko. Gure prozesatzaileek ere arau korporatibo lotesleetan konfiantza izan dezakete.\nHorri buruzko informazio gehiago behar baduzu, jar zaitez gurekin harremanetan posta elektronikoz, 7.5 atalean adierazitako helbidera idatziz.\nEsteka honetan aurkitu dezakezu eredu-klausulei buruzko informazioa\nEsteka honetan aurkitu dezakezu arau korporatibo lotesleei buruzko informazioa.\n7/ Datu pertsonalak direla-eta dituzun eskubideak\n7.1 Aplikatu beharreko legeria guztiekin bat etorriz, eta aurreko 3.1 ataleko taulan (“Eskubideak” zutabea) xedatutakoaren arabera, zuk honetarako eskubidea duzu*:\nZure datu pertsonaletara sartzeko: zure datu pertsonalen prozesamenduari buruzko informazio zehatza emango dizugu.\nZure datu pertsonalak zuzentzea lortzeko: lantzen ari garen datu pertsonalak okerrak badira;\nZure datu pertsonalak ezabatzea lortzeko: zure datu pertsonal guztiak edo batzuk ezabatzea nahi baduzu;\nZure informazio pertsonala prozesatzearen aurka agertzeko: zure datu pertsonalak prozesatzen ez jarraitzea nahi baduzu, zure interes, eskubide eta askatasunei gailentzen zaizkien prozesatzeko arrazoi legitimo sinesgarriak agertu arte, edo legezko erreklamazioak ezartzeko, gauzatzeko edo defendatzeko.\nZure informazio pertsonalaren prozesamenduaren murrizketa lortzeko baldin eta zure datu pertsonalen zehaztasuna, legezkotasuna edo prozesatzeko dugun beharra aurkaratzen baduzu, zure datu pertsonalen prozesamendua gutxienekora (biltegiratzea) mugatuko dugu, eta, hala badagokio, legezko erreklamazioak ezarri, erabili edo defendatzeko baino ez ditugu prozesatuko, edo, hala badagokio, beste pertsona fisiko edo juridiko bat babesteko edo aplikatu beharreko legeek emandako beste arrazoi mugatu bat babesteko.\nZure datu pertsonalak formatu egituratu eta normalizatuan jasotzeko edo informazio hori beste kontrolatzaile batihelaraztekoeskatzeko (Eramangarritasuna).\nHil eta gero zure datu pertsonalen ondorengo prozesamenduari buruzko jarraibideak emateko.\nKontuan izan eskuragarri dauden eskubideak prozesamenduaren lege-oinarriaren araberakoak direla. Kontsultatu aurreko 3.1 ataleko taulako xedapenak (“Eskubideak” zutabea), prozesamendu-jardueraren bidez berariaz balia ditzakezun eskubideak egiaztatzeko.\n7.2 Zure baimena kentzea.Prozesamenduaren lege-oinarria zure baimena denean, aurreko 3.1 atalean (“Lege-oinarria” zutabea) agertzen den taulan zehazten den bezala, edozein unetan ken dezakezu emandako baimena, inolako arrazoirik eman gabe.\nHorrela egiten baduzu, baimen horretan oinarritutako prozesamendu gehigarri oro geldiaraziko dugu. Kontuan izan baimena kentzeak ez diola eragiten aurretik baimena eman duzun prozesamendu baten legezkotasunari.\nMerkataritza-komunikazioa jasotzeko zure baimena kentzeko:\n> Bidali mezu elektroniko bat, Zure Eskubideak Egikaritzea atalean azaltzen den bezala\n> Fidelizazio kontuaren konfigurazioa zuzenean aldatu\n> Egin klik gure jakinarazpen guztietan erabilgarri dagoen bajarako estekan\n7.3 Fidelizazio Programari dagokionez, informazio-helburuetarako jakinarazpenetan baja ematea\nFidelizazio programaren barruan, eta gure artean formalizatutako Kontratu bat emateko lege-oinarriarenarabera (Fidelizazio Programaren erabilera-terminoak), jakinarazpen bat bidaliko dizugu (Fidelizazio Programari buruzkoa baino ez da izango, eta ez du inolako merkataritza-eskaintzarik izango).\nHorrelako jakinarazpenik jaso nahi ez baduzu, bidaltzeari uzteko eskatu ahal izango diguzu, honela:\n> Bidali mezu elektroniko bat, Zure EskubideakEgikaritzea atalean azaltzen den bezala; edo,\n> Fidelizazio kontuaren konfigurazioa zuzenean aldatu, edo,\n> Egin klik gure jakinarazpen guztietan erabilgarri dagoen bajarako estekan.\n7.4 Zure fidelizazio kontua ezabatzea\nZure fidelizazio kontua ezabatu nahi baduzu, aukera hauek dituzu:\n> Bidali mezu elektroniko bat, hurrengo Zure EskubideakEgikaritzea atalean azaltzen den bezala.\n7.5 Zure Eskubideak Egikaritzea\nEskubide horiek erabili edo/eta beharrezko informazio guztia lortu nahi baduzu, jarri gurekin harremanetan helbide honetan: atencionalcliente@ccgarbera.com\nZure eskubideak egoki erabiliko direla bermatzeko, kontuan izan zure eskaera lehen aipatutako helbidera bidal dezakezula, datu-kontrolatzaile bientzako prozesamenduaren inguruko kontsultak eta demandak egiteko (Tokiko Datu-kontrolatzailea eta Taldeko Datu-kontrolatzailea).\nHirugarrenen eskubideak ez urratzeko, arrazoizko zalantzarik izanez gero, aldez aurretik haien nortasuna egiaztatzeko eskubidea izango dugu, honako hau galdetzeko:\nFidelizazioko kide-zenbakia, edo, ez badute,\nZure eskaera jaso eta hilabeteko epean erantzungo dugu, baina, eskaeraren konplexutasuna dela eta beharrezkoa denean, aldi hori 2 hilabetez luzatzeko eskubidea izango dugu. Edonola ere, zure eskaera jaso eta hilabeteko epean jakinaraziko dizugu erantzuteko epea luzatzea erabakitzen badugu.\nBeharrezkoa izanez gero, edozein zalantza zure merkataritza-guneko ongietorri-mahaianere argitu dezakezu.\nZure datu pertsonalak prozesatzeko moduari buruzko kexa aurkezteko eskubidea izango duzu Agencia española de Protección de datos.-eren aurrean.\n8.1 Printzipio orokorra\nMerkataritza-gunearen eskaeran emandako berariazko baimenari lotuta, gure merkataritza-gunearen barruan duzun kokapenari buruzko informazioa bildu eta prozesatu ahal izango dugu, zu merkataritza-guneko gure aplikazioetan autentifikatuta zauden bitartean, gure merkataritza-gunean egiten dituzun bisiten eta ibilbideen maiztasuna neurtzeko edo/eta kokapenarekin erlazionatutako zerbitzuak emateko.\nGeolokalizazioa, zure gailu mugikorrean deskargatutako Merkataritza Gunea aplikazioaren konfigurazioanzerbitzu gehigarriak/funtzio espezifikoa aktibatu badituzubakarrik gertatuko da. Zerbitzu gehigarri horiek edozein unetan desaktibatu ahal izango dituzu azken horren konfigurazioan.\nKontuan izan, baimena eman eta berehala, zure baimena eraginkorra izango dela gure Merkataritza-Gunea aplikazioko konexio osagarriren baterako eta gure merkataritza-guneko bisita gehigarriren baterako, lehenengo konexioaren ondorengo 12 hilabeteen barruan, baimena kentzen ez baduzu behintzat.\n8.2 Nola kudeatu zure geolokalizazio-lehentasunak gailu mugikorrean\nMerkataritza-gunean lekututa egoteko, zure gailu mugikorrean Bluetooth funtzioa aktibatzeko eskatuko zaizu.\nSoilik mapa kontsultatu nahi baduzu, ez da beharrezkoa Bluetooth funtzioa aktibatzea.\nKontuan izan ez zaitugula gure merkataritza-gunetik kanpo lekutuko. Lekutzeko aukera merkataritza-guneko eremu komunetan instalatzen diren Bluetooth balizen bidez baino ez da egiten.\nZure gailu mugikorraren geolokalizazioa edozein unetan desaktiba dezakezu zure gailu mugikorraren konfigurazioaren bidez.\nUne honetan ez dagoedozein kasutan zuri legez edo nabarmen eragiten dizunerabakiak hartzeko edo profilak egiteko prozesu automatizaturik. Baina banakako datu pertsonaletan eta erabiltzaile-jokabidearen analisian oinarritutako eskaintza espezifikoak emango dizkizugu.\nIzan ere, egokiak ez zaizkizun informazioekin eta sustapenekin molestatu nahi ez zaitugunez, zure erosketa-profila ebaluatuko dugu, hau da, zure aurreko erosketen eta gure zerbitzuen erabileraren bidez (3.1 atala) biltzen ditugun lehentasunak, soilik zuretzat interesgarriak edo egokiak diren informazioa eta sustapenak bidaltzeko.\nUnibail-Rodamco-Westfield Group, merkataritza-gune osoa edo haren zati bat edo haren sozietate administratzailea edo jabea bat egiteko, eskuratzeko, desegiteko edo saltzeko prozesuan inplikatuta badago, eta zu Fidelizazio Programako kide gisa erregistratuta bazaude, zure datu pertsonalak transferitzeko eskubidea gordeko dugu. Legeria aplikagarriaren arabera aldaketa horrek jakinarazpena edo adostasuna behar duen jakinaraziko zaizu, edo baimena emateko aukera emango zaizu.\nPribatutasun-politika hau noizean behin berrikusi edo eguneratu dezakegu. Pribatutasun-politika honen edozein aldaketa webgune honetan online argitaratzen denean sartuko da indarrean.\nLegeria aplikagarriaren arabera aldaketa horrek jakinarazpena edo adostasuna behar duen jakinaraziko zaizu, edo baimena emateko aukera emango zaizu.\n1. Eranskina – Zerbitzu hornitzaileen zerrenda


Bakioko Udala - Udal instalazinoak\nUdalerriak egun honeexek daukaz: frontoi estalia, Zubiaurraldeko pabilioia, Arestuiko futbol-zelaia eta Urkuluko Bakea kirolgunea.\nUrkitza eskola publikoa Urkitzaurralde auzoko 2-An dago eta lehen eta eskolaurreko hezkuntzako ikasleak daukaz. Bertan hezkuntza-eskaintza lehiakorra dago, kultur eta gizarte arloetan oso ondo integratua eta 2003-2004 ikasturtetik 0 eta 2 urte bitarteko umeentzako gela bat dauka.\nKultur eta gizarte instalazinoak:\nKultur Etxeak honakook daukaz: liburutegi-zerbitzua, Internet gelea, ikus-entzunezkoetarako gelea –filmeak, ikastaroak eta konferentziak emoteko egokia dan pantaila erraldoia daukana–, gazteentzako jolasgela eta erakustaretoa. Horrek udalerriaren jai, olgeta eta hezkuntza eskaintzea zabaltzeko bidea emoten dau.\nEraikin nagusia udaletxearen alboan dauka. Udako informazinorako gune bat Bentako plazearen albo-alboan dago. Bulego hori urte osoan bisitetan gaituen turistak hartzeko lekua da.\nGure Etxea jubilatuentzako zentroa:\nEskolatik hur dago, Basigoko bide nagusia 61. zenbakian. Gure nagusien biltokia da eta beraren bitartez txangoak, ospakizunak eta mota guztietako jarduerak antolatzen dira, nagusiek eurek bultzatzen dabezanak.